title: Pascal Boucherit

text: Pascal Boucherit (s. 7. elokuuta 1959 Angers) on ranskalainen entinen meloja, kolminkertainen maailmanmestari ja olympiamitalisti. Hän sai 1 000 metrin kajakkinelikossa pronssia vuoden 1984 kesäolympialaisissa Los Angelesissa ja osallistui myös kesäolympialaisiin 1988 Soulissa ja 1992 Barcelonassa.


title: Pascal Boucherit

text: Ratamelonnan maailmanmestaruuskilpailuissa Boucherit saavutti kolmesti kultaa (1985, 1987, 1991) ja kerran hopeaa (1987).


title: Hula (elokuva)

text: Hula () on vuonna 1927 ensi-iltansa saanut Victor Flemingin ohjaama yhdysvaltalainen mykkäelokuva, jonka nimiroolissa on Clara Bow. "Hula" on genreltään romanttinen komedia, ja sen tuotti ja levitti Paramount Pictures.


title: Hula (elokuva)

text: "Hula" perustuu Armene von Tempskin romaaniin "Hula, a Romance of Hawaii", jonka pohjalta Ethel Doherty ja Frederica Sagor laativat käsikirjoituksen. Doris Anderson oli toiminut käsikirjoituksen sovittajana. Välitekstit elokuvaan oli laatinut George Marion Jr.. Elokuvan tuotanto alkoi 9. kesäkuuta 1927 ja päättyi 8. heinäkuuta 1927. Flemingin apulaisohjaajana toimi Henry Hathaway.


title: Hula (elokuva)

text: "Hula" sai ensi-iltansa Yhdysvalloissa 28. elokuuta vuonna 1927 ja Suomessa 9. syyskuuta vuonna 1928. Ilmestyessään "Hula" sai erinomaisen vastaanoton. Elokuva oli vuoden 1927 taloudellisesti menestyneimpiä elokuvia. "Hula" on julkaistu VHS:lle ja DVD:lle. "Hulan" DVD-julkaisu julkaistiin vuonna 2004.


title: Hula (elokuva)

text: "Hula" sijoittuu Havaijiin, missä Hula Calhoun (Clara Bow) on varttunut suurella tilalla isänsä Billin (Albert Gran) huomassa. Hulan on kuitenkin kasvattanut Edwin (Agostino Borgato) havaijilaisilla kasvatusmenetelmillä. Hula onkin "villi lapsi", joka ratsastaa ja käyttää housuja. Hula on tottunut saamaan aina tahtonsa läpi. Saarelle saapuu brittiläinen insinööri Anthony Haldane (Clive Brook), jonka kanssa Hulalle syntyy romanssi. Kyyhkyläisten onnen tiellä on kuitenkin Anthonyn avioliitto Margaretin kanssa (Patricia Dupont). Myöhemmin Margaret saapuu saarelle. Margaret ei halua antaa miehelleen avioeroa. Hula ei aio kuitenkaan luopua onnestaan helposti, vaan päättää voittaa miehen itselleen.


title: Inari Koponen

text: Inari Elina Koponen (15. joulukuuta 1913 Helsinki – 5. huhtikuuta 1987 Tukholma, Ruotsi) oli suomalainen näyttelijä ja teatteriohjaaja.


title: Inari Koponen

text: Hän teki 1930-luvulta lähtien useita pieniä rooleja kotimaisissa elokuvissa sekä näytteli muun muassa Teatteri Jurkassa ja Helsingin Kansanteatterissa. Inari Koponen oli kiinnitettynä Kemin kaupunginteatterissa vuosina 1954 - 1957. Jatkosodan aikana Koponen esiintyi Äänislinnan Teatterissa. 1960-luvulla hän ohjasi näytelmiä muun muassa Kulttuuritalon teatterikerholle sekä Kokkolassa toimivalle Ykspihlajan Työväen Näyttämölle.ensi-ilta, näytelmä, rooli


title: Pitkä kuuma kesä (täsmennyssivu)

text: Pitkä kuuma kesä voi tarkoittaa seuraavia asioita:


title: Patrick D’Rozario

text: Patrick D’Rozario CSC (s. 1. lokakuuta 1943) on bangladeshilainen roomalaiskatolinen arkkipiispa. Hän sai pappisvihkimyksensä 8. lokakuuta 1972, ja hänet nimitettiin 21. toukokuuta 1990 Rajshahin hiippakunnan johtoon. Piispaksi vihkiminen seurasi 12. syyskuuta. Pääkonsekraattorina toimi Theotonius Gomes, jota avustivat Michael Rozario ja Piero Biggio.


title: Patrick D’Rozario

text: D’Rozario nimitettiin 3. helmikuuta 1995 Chittagongin piispaksi ja 25. marraskuuta 2010 Dhakan koadjuuttoriarkkipiispaksi. 22. lokakuuta 2011 hänestä tuli Dhakan arkkipiispa.


title: Ykspihlajan Työväen Näyttämö

text: Ykspihlajan Työväen Näyttämö on vuonna 1907 perustettu Kokkolan Ykspihlajassa toimiva harrastajateatteri. Sen näyttämönä on toiminut vuodesta 1908 lähtien Ykspihlajan työväentalo.


title: Ykspihlajan Työväen Näyttämö

text: Ykspihlajan Työväen Näyttämö on yksi Suomen merkittävimmistä harrastajateattereista. Se on historiansa aikana esittänyt useita tunnettuja näytelmiä kuten esimerkiksi Arvo Salon kirjoittamat "Lapualaisoopperan" (1967), "Mustalaisoperetin" (1969). Vierailevina ohjaajina ovat toimineet muun muassa Unto Laakso, Inari Koponen, Timo Kallinen, Pekka Mandart ja Juha Hurme.


title: Michael Rozario

text: Michael Rozario (18. tammikuuta 1926 – 18. maaliskuuta 2007) oli bangladeshilainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Dinajpurin hiippakunnan johtoon 5. syyskuuta 1968. Piispaksi vihkiminen seurasi 8. joulukuuta. Pääkonsekraattorina toimi Costante Maltoni, jota avustivat Theotonius Amal Ganguly ja Giuseppe Obert.


title: Michael Rozario

text: Rozario sai 17. joulukuuta 1977 nimityksen Daccan (myöhemmin Dhaka) arkkipiispaksi, jona hän toimi, kunnes jäi eläkkeelle 9. heinäkuuta 2005.


title: Paulinus Costa

text: Paulinus Costa (19. lokakuuta 1936 Rangamatia – 3. tammikuuta 2015) oli bangladeshilainen roomalaiskatolinen arkkipiispa. Hänet vihittiin papiksi 21. joulukuuta 1963 ja nimitettiin Rajshahin hiippakunnan johtoon 11. tammikuuta 1996. Piispaksi vihkiminen seurasi 26. huhtikuuta. Pääkonsekraattorina toimi Adriano Bernardini, jota avustivat Michael Rozario ja Patrick D'Rozario.


title: Paulinus Costa

text: Costa sai 9. heinäkuuta 2005 nimityksen Dhakan arkkipiispaksi, jona hän toimi, kunnes jäi eläkkeelle 22. lokakuuta 2011.


title: Theotonius Gomes

text: Theotonius Gomes CSC (s. 9. huhtikuuta 1939) on bangladeshilainen roomalaiskatolinen piispa. Hänet vihittiin papiksi 19. joulukuuta 1964 ja nimitettiin Dinajpurin hiippakunnan johtoon 19. joulukuuta 1978. Piispaksi vihkiminen seurasi 4. huhtikuuta 1979. Pääkonsekraattorina toimi Michael Rozario, jota avustivat Linus Nirmal Gomes ja Michael Atul D'Rozario.


title: Theotonius Gomes

text: Gomes erosi Dinajpurin piispan tehtävistä 23. helmikuuta 1996, jolloin hän sai nimitykset Dhakan vihkipiispaksi ja Zucchabarin titulaaripiispaksi.


title: Abramo Albini

text: Abramo Albini (s. 29. tammikuuta 1948 Garzeno) on italialainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui myös Münchenin kesäolympialaisiin 1972 ja sijoittui perämiehettömässä nelikossa tällä kertaa kymmenenneksi.


title: József Csermely

text: József Csermely (s. 3. tammikuuta 1945 Kunhegyes) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös Münchenin kesäolympialaisiin 1972.


title: Egbert Hirschfelder

text: Egbert Hirschfelder (s. 13. heinäkuuta 1942 Berliini) on saksalainen entinen soutaja ja kaksinkertainen olympiavoittaja. Hän voitti kultaa ensin perämiehellisessä nelikossa vuoden 1964 kesäolympialaisissa Tokiossa ja sitten kahdeksikossa Méxicon kesäolympialaisissa 1968. Tokiossa Hirschfelder edusti Saksaa ja Méxicossa Länsi-Saksaa.


title: Toisenlainen tie

text: Toisenlainen tie on Antti Tuiskun yhdeksäs studioalbumi, joka julkaistiin 10. toukokuuta 2013. Albumi myi viikossa kultaan oikeuttavan myyntimäärän, 10 000 kappaletta. Albumi nousi heti toiseksi viralliselle albumilistalle.


title: Toisenlainen tie

text: Albumin ensimmäisenä singlenä julkaistiin ”Rakkaus on.” -niminen kappale helmikuussa 2013. Se sijoittui Latauslistan 19:nneksi ja Radiolistan 13:nneksi. Toukokuussa julkaistiin toinen single ”Jää tai mee”, joka on puolestaan noussut vasta radiolistan 60:nneksi. Elokuussa julkaistiin promosinglenä levyn kolmas singlejulkaisu ”Leila”.


title: Arvo Ketonen

text: Arvo Mikael Ketonen (19. marraskuuta 1888 Uusikaupunki – 27. toukokuuta 1948 Turku) oli suomalainen toimitusjohtaja, päätoimittaja ja kansanedustaja vuosina 1939–1945. Ketonen oli Turun Sanomien toimitusjohtajana vuosina 1917–1932 ja päätoimittajana vuosina 1932–1948. Hän oli johtokunnan tai hallintoneuvoston jäsenenä useassa yhtiössä, muun muassa Suomalaisessa Kirjapaino Osakeyhtiössä ja Suomen Tietotoimistossa sekä johtokunnan jäsenenä Suomen Sanomalehdenkustantajain Liitossa. Hän oli myös Turun Yliopiston hallituksen jäsen.


title: Arvo Ketonen

text: Arvo Ketonen oli presidentin valitsijamiehenä 1925 ja 1931. Hänet valittiin Kansallisen Edistyspuolueen kansanedustajaksi Turun läänin eteläisestä vaalipiiristä vuoden 1939 eduskuntavaaleissa. Hän oli kansanedustajana toimikauden loppuun eli 5. huhtikuuta 1945 saakka. Ketonen oli laki- ja talousvaliokunnan ja talous-, ulkoasian- ja valtionvarainvaliokunnan jäsen.


title: Arvo Ketonen

text: Ketonen osallistui myös kunnallispolitiikkaan ollen Turun kaupunginvaltuuston ja kaupunginhallituksen jäsen.


title: Arvo Ketonen

text: Arvo Ketosen toinen puoliso vuodesta 1941 oli Irja Ketonen, josta miehensä kuoltua tuli Turun Sanomien toimitusjohtaja.


title: Arvo Ketonen

text: Arvo Ketonen on haudattu Turun vanhalle hautausmaalle. Ketosten haudalla on kuvanveistäjä Jussi Mäntysen vuonna 1936 tekemä Joutsenet-veistos.


title: Geetha Arts

text: Geetha Arts () on Allu Aravindin vuonna 1972 perustama intialainen elokuvayhtiö. Sen kotipaikka on Hyderabad.


title: Geetha Arts

text: Geetha Arts on tuottanut ja vuodesta 2003 alkaen myös levittänyt telugun-, hindin-, tamilin- ja kannadankielisiä elokuvia. Yhtiön tuottamiin elokuviin kuuluvat muun muassa vuosina 2008 ja 2009 Intiassa hyvin menestyneet elokuvat "Ghajini" ja "Magadheera".


title: The Kylie Collection

text: The Kylie Collection on remix-albumi australialaisen laulajan Kylie Minogue. Se on toinen julkaisu albumin "Kylie" (1988) ja julkaistiin vuonna 1988 Australiassa ja Uusi-Seelantissa levy-yhtiön Mushroom Records. Albumi sisältää alkuperäisen 10 kappaleita sekä remixejä hänen suosittuja singleä.


title: Great Baikal Trail

text: Great Baikal Trail (venäjäksi: Большая Байкальская Тропа [Bolshaya Baikalskaya Tropa]) on voittoa tavoittelematon järjestö, joka rakentaa polkua Baikaljärven ympärille Siperiassa, Venäjällä. Polun kokonaispituus tulee olemaan 1 800 kilometriä. Idea polun rakentamiseen syntyi jo 1970-luvulla, mutta vasta vuonna 2003 järjestö aloitti toimintansa kansainvälisten ja paikallisten vapaaehtoistyöntekijöiden avulla. Järjestön tavoitteena on kehittää alueen luontomatkailua kestävänä vaihtoehtona, alueen teollisen toiminnan sijasta.


title: Great Baikal Trail

text: Great Baikal Trail ei ole vielä valmistunut, mutta polun ensimmäiset osuudet ovat turvallisia käyttää. Projektin valmistuttua Great Baikal Trail yhdistää kolme kansallispuistoa ja kolme luonnonsuojelualuetta. Great Baikal Trail järjestää vuosittain jopa 25 vapaaehtoisleiriä, joissa kansainväliset vapaaehtoistyöntekijät työskentelevät yhdessä paikallisten vapaaehtoistyötekijöiden kanssa. Englanti ja venäjä ovat leirien viralliset kielet. Leireillä on myös mukana tulkkeja, jotka auttavat kommunikoinnissa kansainvälisten ja paikallisten vapaaehtoisten välillä.


title: Great Baikal Trail

text: Leirit järjestetään useimmiten Baikaljärven rannoilla, koskemattomassa luonnossa. Polun rakentamisen lisäksi GBT järjestää muita leirejä, muun muassa leirejä erityislapsille.


title: Amgen

text: Amgen (Applied Molecular Genetics) on yhdysvaltalainen lääketeollisuusyritys. Sillä on tutkimuslaitoksia San Franciscossa, Thousand Oaksissa, Cambridgessa, Seattlessa, Münchenissä ja Reykjavíkissa.


title: Amgen

text: Robert A. Bradwaysta tuli toimitusjohtaja Kevin W. Sharerin jäätyä eläkkeelle toukokuussa 2012.


title: Amgen

text: Yhtiö on myöntänyt syyllistyneensä markkinointisäädösten rikkomiseen anemian hoitoon käytetyn Aranesp-lääkkeensä myynnissä ja maksanut tapauksen vuoksi 150 miljoonaa dollaria sakkoja ja 612 miljoonaa korvauksina.


title: Amgen

text: FDA keskeytti kilpirauhaslääke Sensiparin tutkimukset lapsilla 14-vuotiaan potilaan kuoltua.


title: Ross Collinge

text: Ross Hounsell Collinge (s. 21. marraskuuta 1944 Lower Hutt) on uusiseelantilainen entinen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi hopeaa perämiehettömässä nelikossa vuoden 1972 kesäolympialaisissa Münchenissä.


title: Pier Angelo Conti Manzini

text: Pier Angelo Conti-Manzini (30. kesäkuuta 1946 Gera Lario – 28. lokakuuta 2003 Sagnino) oli italialainen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui perämiehettömään nelikkoon myös vuoden 1972 kesäolympialaisissa Münchenissä, jossa hän sijoittui joukkueineen kymmenenneksi.


title: Sankari kuin sankari

text:
Sankari kuin sankari on Hannu Lemisen ohjaama elokuva vuodelta 1948. Se oli toinen Lemisen Adamsille ohjaamista neljästä elokuvasta. Käsikirjoitus on nimimerkki Leo Lavin, joka Lemisen muistin mukaan oli Suomi-Filmin ohjaaja Ilmari Unho.
Elokuvassa on vain kaksi ulkokuvajaksoa, muuten se on kuvattu studiossa. Jälkimmäisellä jaksolla on mittaa vain yksi kuva. Elokuvan käsikirjoitus on hävinnyt.


title: Sankari kuin sankari

text: Elokuvan päähenkilö on leipomon omistaja August Kassinen eli Aku. Hänen poikansa Laurin haaveena ei ole isän työn jatkaminen vaan hän tavoittelee muusikon uraa. Laurilla on tyttöystävä Mirja, jonka kanssa hän keikkailee. Akun ja Mirjan tiet kohtaavat, kun Mirjan ja Laurin keikka-auto on hajonnut tiellä. Aku on vähällä joutua vankilaan raha-asioissa ilmenneen sotkun vuoksi. Kaikkien osaksi koituu kuitenkin onnellinen loppu.


title: Sankari kuin sankari

text: Satiiriksi luonnehdittu elokuva ei saanut aikalaiskriitikoilta juuri kehuja. Laji todettiin Lemiselle vääräksi, hän on erään arvostelijan mielestä vakavamman työn tekijä. Aihe on sekava ja hajanainen, tyyli toistaa Iloisen teatterin mennyttä loistoa ja sen jo kuluneita sukkeluuksia. Elokuvan kantavana voimana pidettiin Uuno Laaksoa. Ainoastaan Nya Pressenin kriitikko piti elokuvan kokonaisuutta onnistuneena ja erinomaisena.


title: György Zala

text: György Zala (s. 19. tammikuuta 1969 Budapest) on unkarilainen entinen meloja ja kaksinkertainen olympiamitalisti. Hän sai 1 000 metrin kanadalaisyksikössä pronssia sekä vuoden 1992 kesäolympialaisissa Barcelonassa että Atlantan kesäolympialaisissa 1996. Hän osallistui siihen myös vuoden 2000 kesäolympialaisissa Sydneyssä.


title: Roland Göhler

text: Roland Göhler (s. 26. maaliskuuta 1943 Meißen) on entinen Itä-Saksaa edustanut soutaja ja olympiamitalisti. Hän kilpaili vuoden 1968 kesäolympialaisissa Méxicossa ja oli siellä mukana saamassa hopeaa perämiehellisessä nelikossa.


title: Wolfgang Hottenrott

text: Wolfgang Hottenrott (s. 13. kesäkuuta 1940 Hannover) on saksalainen entinen soutaja ja olympiavoittaja. Hän sai perämiehettömässä kaksikossa pronssia vuoden 1964 kesäolympialaisissa Tokiossa. Hän voitti vuoden 1968 kesäolympialaisissa Méxicossa kultaa kahdeksikossa, ja Münchenin kesäolympialaisissa 1972 hän kuului siinä viidenneksi sijoittuneeseen joukkueeseen. Tokion kisoissa Hottenrott edusti Saksaa, myöhemmissä olympialaisissa Länsi-Saksaa.


title: Frank Rühle

text: Frank Rühle (s. 5. maaliskuuta 1944 Dohna) on Itä-Saksaa edustanut entinen soutaja ja kaksinkertainen olympiavoittaja. Hän voitti Dieter Grahnin, Frank Forbergerin ja Dieter Schubertin kanssa kultaa perämiehettömässä nelikossa sekä vuoden 1968 kesäolympialaisissa Méxicossa että Münchenin kesäolympialaisissa 1972. Soudun maailmanmestaruutta Rühle oli mukana voittamassa 1966 ja 1970. Euroopan-mestaruuden voittaneeseen joukkueeseen hän kuului 1967 ja 1971.


title: Lutz Ulbricht

text: Lutz Ulbricht (s. 9. marraskuuta 1942 Berliini) on saksalainen entinen soutaja ja olympiavoittaja. Hän kuului vuoden 1968 kesäolympialaisissa Méxicossa kahdeksikossa kultaa voittaneeseen joukkueeseen. Hän kilpaili myös vuoden 1972 kesäolympialaisissa Münchenissä ja kuului siellä perämiehettömässä kaksikossa seitsemänneksi sijoittuneeseen joukkueeseen.


title: Bruno Cipolla

text: Bruno Cipolla (s. 24. joulukuuta 1952 Cuneo) on italialainen entinen soutaja ja olympiavoittaja. Perämiehenä hän johdatti Primo Baranin ja Renzo Sambon perämiehellisessä kaksikossa Euroopan-mestaruuteen (1967) ja olympiakultaan (1968). Moottoripyöräonnettomuus katkaisi Cipollan uran puoleksi vuodeksi, ja hän päätti uransa vuonna 1971.


title: Alf Duval

text: Alfred W. "Alf" Duval (s. 1. heinäkuuta 1941 Sydney) on australialainen entinen soutaja ja olympiamitalisti. Hän sijoittui vuoden 1964 kesäolympialaisissa Tokiossa perämiehellisessä nelikossa kymmenenneksi. Hän kilpaili myös vuoden 1968 kesäolympialaisissa Méxicossa ja sai siellä hopeaa kahdeksikossa.


title: Hamadou Issaka

text: Hamadou Djibo Issaka (s. 3. heinäkuuta 1977 Niamey) on nigeriläinen soutaja. Hän kilpaili vuoden 2012 kesäolympialaisissa Lontoossa ja jäi siellä miesten yksikkösoudussa 33. sijalle eli viimeiseksi.


title: Hamadou Issaka

text: Issaka oli aiemmin ollut aikeissa osallistua kisoihin uimarina, mutta hänessä nähtiin potentiaalia soutajana, ja hänet lähetettiin Tunisiaan harjoittelemaan toukokuussa 2012. Hän ei ollut koskaan soutanut Nigerissä, eikä tähän olisi ollut mahdollisuuttakaan.


title: Dudley Storey

text: Dudley Leonard Storey (27. marraskuuta 1939 Wairoa – 6. maaliskuuta 2017 Auckland) oli uusiseelantilainen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi Münchenin kesäolympialaisissa 1972 hopeaa perämiehettömässä nelikossa.


title: Dudley Storey

text: Vuoden 1964 kesäolympialaisissa Tokiossa Storey sijoittui perämiehellisessä nelikossa kahdeksanneksi.


title: Titaanikarbidi

text: Titaanikarbidi (TiC) on epäorgaaninen yhdiste ja titaanin karbidi. Suuren kovuutensa ja kuumuudenkestävyytensä vuoksi yhdistettä käytetään työkalujen terissä.


title: Titaanikarbidi

text: Titaanikarbidi kuuluu niin kutsuttuihin välisijayhdisteisiin. Yhdisteen rakenteessa hiiliatomit sijaitsevat titaanin metallihilan välisijoissa. Koostumukseltaan yhdiste on usein epästoikiometrinen ja vaihtelee välillä TiC–TiC. Titaanikarbidi on hyvin kovaa ja sulaa vasta 3 140 °C lämpötilassa. Se on kuitenkin hyvin haurasta. Yhdiste on suhteellisen inertti ja hapettuu hapen vaikutuksesta titaanidioksidiksi vasta noin 450 °C lämpötilassa. Titaanikarbidi reagoi typen kanssa muodostaen titaaninitridiä noin 1 000 °C lämpötilassa. Titaanikarbidi ei liukene veteen eikä vahvastikaan emäksisiin liuoksiin. Laimeat hapot eivät vaikuta siihen mutta väkevän typpihapon ja vetyfluoridin seos liuottaa titaanikarbidia.


title: Titaanikarbidi

text: Titaanikarbidia valmistetaan tyypillisesti kuumentamalla titaanidioksidia hienojakoisen hiilen kanssa yli 2 000 °C lämpötilassa vetykaasukehässä. Tämän jälkeen tuote jauhetaan ja mahdollisesti metallihilassa epäpuhtauksina olevat happi ja typpi poistetaan kuumentamalla. Yhdistettä voidaan valmistaa myös muilla tavoin. Ohuita pinnoitteita valmistetaan kemiallisella kaasufaasipinnoitusmenetelmällä, jonka lähtöaineina ovat titaanitetrakloridi, vety ja metaani. Titaanikarbidia voidaan valmistaa myös titanaattiestereistä ja hiilestä.


title: Titaanikarbidi

text: Titaanikarbidi on hyvin kovaa, mutta liian haurasta yksin käytettäväksi. Tämän vuoksi sitä käytetään seoskarbidina volframi- tai tantaalikarbidin kanssa tai kovametalliseoksina koboltin ja nikkelin kanssa. Titaanikarbidia käytetään poranterissä, sahojen terissä, erikoisteräksissä ja säänkestävinä pinnoitteina.


title: Zoltán Melis

text: Zoltán Melis (s. 11. syyskuuta 1947 Pestszenterzsébet) on unkarilainen entinen soutaja ja olympiamitalisti. Hän sai vuoden 1968 kesäolympialaisissa Méxicossa hopeaa perämiehettömässä nelikossa. Lisäksi hän sijoittui Münchenin kesäolympialaisissa 1972 kahdeksikossa seitsemänneksi.


title: György Sarlós

text: György Sarlós (s. 29. heinäkuuta 1940 Budakeszi) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös kesäolympialaisiin 1960 Roomassa ja 1972 Münchenissä.


title: Hugo Waser

text: Hugo Waser (s. 9. elokuuta 1936 Stansstad) on sveitsiläinen entinen soutaja ja olympiamitalisti. Hän sai vuoden 1968 kesäolympialaisissa Méxicossa pronssia perämiehellisessä nelikossa. Rooman kesäolympialaisissa 1960 hän osallistui yksikkösoutuun ja Tokion kesäolympialaisissa 1964 perämiehelliseen kaksikkoon.


title: Albert Haepers

text: Albert Haepers oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Georges Vivex

text: Georges Vivex oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Domien Jacob

text: Domien Jacob (8. kesäkuuta 1897 Sint-Niklaas – 5. marraskuuta 1984 Sint-Niklaas) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Auguste Landrieu

text: Auguste Landrieu (13. huhtikuuta 1888 Ronse – ?) oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.


title: Maailman ympäri 80 päivässä (täsmennyssivu)

text: Maailman ympäri 80 päivässä voi viitata muun muassa seuraaviin asioihin:


title: 120 Lachesis

text: 120 Lachesis on päävyöhykkeen asteroidi, joka löydettiin 10. huhtikuuta 1872. Asteroidin löysi Alphonse Borrelly, ja se on nimetty Lakhesiksen, kreikkalaisen mytologian kohtalottaren, mukaan. Asteroidi voidaan luokitella C-tyypin asteroidiksi.


title: James Beck

text: Stanley James Carroll Beck (21. helmikuuta 1929 – 6. elokuuta 1973) oli englantilainen näyttelijä, joka muistetaan parhaiten roolistaan sotamies Joe Walkerina BBC:n suositussa tilannekomediasarjassa "Ruutiukot".


title: James Beck

text: James Beck syntyi Islingtonissa, Pohjois-Lontoossa ja kävi koulua Popham Road Primary Schoolissa. Hänen lapsuusaikansa oli karua: isä oli usein työttömänä ja äiti teki heikkotuottoista ansiotyötä valmistamalla tekokukkia.


title: James Beck

text: Valmistuttuaan taideyliopistosta ja suoritettuaan asevelvollisuutensa Beck rupesi näyttelijäksi. Hänen ensimmäisiä roolejaan oli vuonna 1963 "Venetsian kauppiaassa" Shylock, josta hän sai myönteisiä arvosteluita. Muutettuaan Lontooseen hän keskittyi televisionäyttelemiseen: hän muun muassa esitti poliisia junaturmaa käsitelleessä "Coronation Street" -sarjan jaksossa. Hän teki myös useita kertaluonteisia esiintymisiä suosituissa TV-sarjoissa.


title: James Beck

text: Vuonna 1968 Beckille tarjottiin "Ruutiukoissa" sotamies Walkerin roolia, jonka Jimmy Perry oli kirjoittanut varta vasten hänelle. Menestysvuosinaan Beck kuitenkin kaipasi muidenkin roolien antamaa haastetta.


title: James Beck

text: Kysyttynä näyttelijänä Beck jatkoi televisiossa esiintymistä muun muassa sarjoissa "A Family at War" (1970) ja "Romany Jones" (1972–73), jossa hän esitti pääosan Bert Jonesina.


title: James Beck

text: Vuonna 1973 James Beckillä oli menossa kuudes vuosi "Ruutiukoissa". Beck oli avaamassa sokeiden opaskoirien järjestön tueksi järjestettyä juhlaa, kun hän äkkiä tunsi itsensä huonovointiseksi. Beck palasi asunnolleen, josta hänet noin tunnin kuluttua kiidätettiin sairaalaan. Hänen todettiin sairastuneen haimatulehdukseen. Beck menehtyi sairaalassa kolmen viikon kuluttua 44 vuoden ikäisenä. Hänet on haudattu Putney Vale Cemeteryn hautausmaalle.


title: James Beck

text: Beckin kuolema oli täydellinen järkytys "Ruutiukkojen" muille näyttelijöille, käsikirjoittajalle ja tuottajalle. Sarjan kuudennen vuosikerran kuudennessa jaksossa kersantti Wilson nähdään kirjoittamassa sormellaan Walkerin nimi korpraali Jonesin auton ikkunaan. Walkeria ei nähdä jakson ensimmäisellä puoliskolla; suuri osa hänen vuorosanoistaan on siirretty sotamies Spongelle (joka oli sarjassa harvakseltaan nähty sivurooli). Vuorosanoista käy ilmi, että Walker on joukkueensa mukana. Hänet nähdään jakson toisen puoliskon kohtauksissa, jotka oli kuvattu useita viikkoja ennen ensimmäisen puoliskon studio-otoksia.


title: James Beck

text: Seuraavassa jaksossa joukkueen osallistuessa paraatiin Walkerin paikalle on jätetty hänen kirjoittamansa viesti, jonka kapteeni Mainwaring lukee. Viestissä Walker pyytää anteeksi poissaoloaan, koska hänellä on kiireitä hämäräbisnestensä parissa. Tämän jälkeen Walkeria ei mainittu sarjassa, vaan hänen roolinsa jätettiin pois ilman selityksiä.


title: 123 Brunhild

text: 123 Brunhild on päävyöhykkeen asteroidi, joka löydettiin 31. heinäkuuta 1872. Asteroidin löysi Christian Heinrich Friedrich Peters, ja se on nimetty Brunhildin, Nibelungein laulun hahmon, mukaan. Asteroidi voidaan luokitella S-tyypin asteroidiksi.


title: Joseph Luechai Thatwisai

text: Joseph Luechai Thatwisai (; s. 2. joulukuuta 1962 Phonsung) on thaimaalainen roomalaiskatolinen piispa. Hänet vihittiin papiksi Udon Thanin hiippakuntaan 24. toukokuuta 1990 ja nimitettiin saman hiippakunnan johtoon 14. marraskuuta 2009. Piispaksi vihkiminen seurasi 6. helmikuuta 2010. Pääkonsekraattorina toimi George Yod Phimphisan, jota avustivat Salvatore Pennacchio ja Louis Chamniern Santisukniram.


title: Louis Chamniern Santisukniram

text: Louis Chamniern Santisukniram (; s. 30. lokakuuta 1942 Nonseng) on thaimaalainen roomalaiskatolinen arkkipiispa. Hänet vihki papiksi Tharen ja Nonsengin arkkihiippakuntaan paavi Paavali VI 17. toukokuuta 1970. Hänet nimitettiin Nakhon Sawanin hiippakunnan johtoon 5. marraskuuta 1998, ja piispaksi vihkiminen seurasi 23. tammikuuta 1999. Pääkonsekraattorina toimi Michael Michai Kitbunchu, jota avustivat Joseph Banchong Aribarg ja Lawrence Khai Saen-Phon-On.


title: Louis Chamniern Santisukniram

text: 1. heinäkuuta 2005 Chamniern Santisukniram sai nimityksen Tharen ja Nonsengin arkkipiispaksi, jonka virkaan hänet asetettiin 20. elokuuta.


title: George Yod Phimphisan

text: George Yod Phimphisan (19. tammikuuta 1933 Bangkok – 15. joulukuuta 2017 Bangkok) oli thaimaalainen roomalaiskatolinen piispa. Hänet vihittiin redemptoristien papiksi 24. kesäkuuta 1958 ja nimitettiin Udon Thanin hiippakunnan johtoon 2. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Clarence James Duhart, jota avustivat Michael Kien Samophithak ja Giovanni Moretti.


title: George Yod Phimphisan

text: Phimphisan jäi eläkkeelle 14. marraskuuta 2009.


title: Zohan – lupa saksia

text: Zohan – lupa saksia () on vuonna 2008 ensi-iltansa saanut yhdysvaltalainen komediaelokuva, jonka on ohjannut Dennis Dugan. Elokuvan pääosissa ovat Adam Sandler, Emmanuelle Chriqui, John Turturro, Nick Swardson ja Ido Mosseri.


title: Zohan – lupa saksia

text: Zohan on israelilainen terroristeja torjuva agentti, joka rakastaa diskoa ja jumaloi naisia. Upeiden taitojen ja ulkonäönsä vuoksi jokainen pitää Zohanista. Zohan itse ei pidä työstään, vaan unelmoi ryhtyvänsä parturi-kampaajaksi, mutta kaikki nauravat hänen unelmalleen. Jahdetessaan Fatoush ”Phantom” Hakbarah, palestiinalaista terroristia, Zohan päättää lavastaa kuolemansa ja antaa siitä kunnian Phantomille.


title: Zohan – lupa saksia

text: Zohan pakenee Yhdysvaltoihin elämään unelmaansa salanimellä Scrappy Coco. Hän tutustuu muun muassa Michael-nimiseen mieheen ja tämän äitiin. Yökerhossa Oori-niminen israelilaismies tunnistaa ihailemansa Zohanin ja pyytää tätä töihin kodinkoneliikkeeseensä, mutta muuttaa mielensä, sillä hän haluaa vain parasta Zohanille. Oori paljastaa Zohanille, että Phantom on saanut suurta suosiota Zohanin tappamisesta. Zohan menee töihin palestiinalaisen Dalian omistamaan kampaamoon.


title: Zohan – lupa saksia

text: Palestiinalaistaksikuski tunnistaa Zohanin ja paljastaa tämän olemassaolon Phantomille, joka saapuu kostamaan. Zohan ei kuitenkaan enää tahdo väkivaltaa. Zohan ja Phantom, joka paljastuu silloin myös Dalian veljeksi, ryhtyvät yhteistyöhön ja kukistavat yhdessä korruptoituneen liikemiehen Grant Walbridgen, joka on yrittänyt saada itämaalaiset toisiaan vastaan, jotta saisi rakennettua uuden kauppakeskuksen. Lopulta kaikki itämaalaiset avaavat oman ”Rakkaus&Veljeys”-keskusmyymälän. Zohanin vanhemmat antavat vihdoin hyväksyntänsä poikansa unelmalle.


title: Jorma Sairanen

text: Jorma Sairanen (s. 1954) on suomalainen televisiojohtaja, joka työskenteli vuosina 1986–1997 MTV Oy:n ohjelmapäällikkönä ja vuosina 2001–2014 ohjelmajohtajana.


title: Jorma Sairanen

text: Vuonna 1997 Sairanen lähti muutamaksi vuodeksi MTV:stä ja oli perustamassa sen kilpailijaa Nelosta. Hän on työskennellyt myös Ruutunelosen kanavajohtajana, Kolmostelevision johtajana sekä MTV:n apulaisjohtajana. Vuodenvaihteessa 2013–2014 Jorma Sairanen jäi MTV:stä eläkkeelle ja Kristiina Werner-Autiosta tuli uusi MTV Median ohjelmajohtaja.


title: Jorma Sairanen

text: Koulutukseltaan Sairanen on kauppatieteiden kandidaatti.


title: Jorma Sairanen

text: Maaliskuussa 2017 ilmestyi Sairasen yhdessä Kalle Kinnusen kanssa kirjoittama kohua herättänyt muistelmateos "Daddy Cool – Kolme vuosikymmentä televisiomaailman huipulla", jossa Sairanen muistelee televisiouraansa ja sen aikana tapaamiaan ihmisiä hyvinkin suorapuheisesti.


title: Avainkokemus

text: Avainkokemus on nuoren sukupolven yhteinen kokemus, joka sitoo sukupolven yhteen. Kokemus vaikuttaa sen kokeneiden koko elämään. Käsite levisi sosiologiseen sanastoon, kun saksalainen Karl Mannheim käytti sitä artikkelissa ”"Das Problem der Generationen"” (1928). Hän analysoi sen avulla modernissa yhteiskunnassa esiintyviä eri sukupolvien erilaisia ajattelutapoja, esimerkiksi ensimmäisen maailmansodan taisteluihin osallistuneiden yhteistä kokemusta.


title: Avainkokemus

text: Mannheimin mukaan ryhmän sitoo yhteen sama ikä, yhteinen leimaava avainkokemus ja jaettu tietoisuus yhteenkuuluvuudesta. Tällaiseen kollektiiviseen nuoruuden avainkokemukseen ovat erityisen otollisessa ikävaiheessa Mannheimin mukaan noin 17–25-vuotiaat. Kaikilla sukupolvilla ei kuitenkaan ole avainkokemuksia eivätkä kaikki aikalaiset omaa samoja kokemuksia tai ymmärrä toisiaan. Suomessa esimerkkinä avainkokemuksesta pidetään Vanhan valtausta 1968, johon osallistuneet ovat monin tavoin elämänsä aikana olleet mukana valtauksen teemojen toteuttamisessa. Tutkija Matti Virtanen (2001) on kehittänyt aihepiirin käsitteille suomennokset "samanikäisten ikäpolvi" (), kokemuksellinen "sukupolvi" ( tai ) ja "mobilisoitunut sukupolvi (fraktio)". Virtanen katsoo, että erityisesti 16–17-vuotiaat ovat alttiita sukupolvensa avainkokemukselle.


title: Imaginaariaika

text: Imaginaariaika on kvanttimekaniikan käsite, jolla tarkoitetaan ajan määrittämistä kompleksilukuina. Siinä reaaliluvut (X-akselilla) vastaavat todellisen ajan arvoja ja imaginaariluvut (Y-akselilla) imaginaariajan arvoja.


title: Eeva Putro

text: Eeva Putro (s. 1978) on suomalainen näyttelijä. Hän on näytellyt muun muassa televisiosarjoissa "Kohtuuttomuuksia", "Punainen kolmio", "Ihan Sama", "Klikkaa mua", "Kotikatu" ja "Uutishuone" sekä elokuvissa "Sirocco", "Ei kiitos", "Raja 1918", "Blackout", "Kielletty hedelmä", "Hiljaisuus", "Ainoat oikeat ja Toiset tytöt" sekä lyhytelokuvissa. Putro on valmistunut teatteritaiteen maisteriksi vuonna 2008 Pietarin valtiollisesta teatteritaideakatemiasta, jossa hän suoritti elokuva- ja draamateatterinäyttelijän tutkinnon.


title: Eeva Putro

text: Putro on näytellyt muun muassa Kansallisteatterissa, Teatteri Avoimissa Ovissa, Keski-Uudenmaan Teatterissa, Espoon Kaupunginteatterissa ja Kokoteatterissa. Hän on ollut mukana myös Ylen Radioteatterin kuunnelmissa.


Slovakian alle 18-vuotiaiden jääkiekkomaajoukkue edustaa Slovakiaa jääkiekon alle 18-vuotiaiden maailmanmestaruuskilpailuissa.


title: Paul Reubens

text: Paul Reubens (syntymänimi Paul Rubenfeld (s. 9. elokuuta 1952) on yhdysvaltalainen elokuvanäyttelijä, käsikirjoittaja, tuottaja, juontaja ja koomikko, joka tunnetaan parhaiten hahmostaan Pee-Wee Herman.


title: Paul Reubens

text:
Reubens kehitti Hermanin jo vuonna 1977, mutta sai hänet esille vasta vuonna 1981 kun hahmo sai oman tv-ohjelmansa HBOn spesiaalissa The Pee-Wee Herman Show.
Suosio oli hyvin suuri ja vuonna 1985 hahmo sai oman elokuvansa Pee-Wee Herman´s Big Adventure jonka ohjasi silloin tuntematon Tim Burton. Elokuva oli menestys ja on nykyään kulttisuosikki. Reubens esitti hahmoaan myös jo vuonna 1980 valmistuneessa Cheech Marinin ja Tommy Chongin elokuvassa Cheech & Chong´s Next Movie.
Hän esitti Hermania myös lukuisissa muissa elokuvissa ja tv-ohjelmissa läpi 1980-luvun.


title: Paul Reubens

text: Vuonna 1986 Pee-Wee Herman sai oman lapsille suunnatun tv-sarjan Pee-Wee Herman´s Playhouse. Sarjasta tuli heti hyvin suosittu ja on nykyään kulttisuosikki. Sarjassa esiintyi muun muassa nykyään Matrix-elokuvista tunnettu Lawrence Fishburne laulavana cowboyna Curtisina.


title: Paul Reubens

text: Reubens jo vuonna 1980 esiintyi myös kulttiklassikossa Blues Brotherissa, tosin ei Hermanina vaan tarjoilijana.


title: Paul Reubens

text: Pee-Wee Herman´s Playhouse päättyi vuonna 1990.


title: Paul Reubens

text: Reubens piti matalaa profiilia 1990-luvulla tehden pääasiassa dubbaustöitä ja esiintyen elokuvissa Buffy-vampyyrintappaja ja Tim Burtonin elokuvissa Batmanin paluu esittäen Pingviinin isää ja Painajainen ennen joulua Lockia (hän esittäisi häntä jälleen kerran video-peli-jatko-osassa).


title: Paul Reubens

text: Vuonna 1991 hänet pidätettiin Sarasotassa, Floridassa masturboimisesta pornoteatterissa.


title: Paul Reubens

text: Reubens esiintyi Ted Demmen elokuvassa Blow yhdessä Johnny Deppin ja Penelope Cruzin kanssa esittäen huumediileriksi kääntynyttä kampaajaa.Hänen esitystään ylistettiin.


title: Paul Reubens

text:
Marraskuussa 2002 hänet pidätettiin lapsipornografian hallussapidosta, kun samoista asioista syytetty Jeffrey Jones oli antanut poliisille vinkin.
Syytteistä luovuttiin maaliskuussa 2004.


title: Paul Reubens

text: Viime vuosina hän on esiintynyt silloin tällöin tv:ssä ja elokuvissa, esittäen välillä Pee-Weetä ja muita hahmoja.


title: Paul Reubens

text: Reubens on juutalainen.


title: Jacques Mangers

text: Jacques Mangers SM (18. maaliskuuta 1889 Stolzemburg – 7. tammikuuta 1972) oli luxemburgilaissyntyinen, Norjassa uransa luonut roomalaiskatolinen piispa. Hänet vihittiin papiksi 3. huhtikuuta 1920 ja nimitettiin Oslon apostoliseksi vikaariksi sekä Selian titulaaripiispaksi 12. heinäkuuta 1932. Piispaksi vihkiminen seurasi 24. elokuuta. Pääkonsekraattorina toimi Pierre Nommesch, jota avustivat Paul Justin Cawet ja Antoine Mönch.


title: Jacques Mangers

text: Mangers sai 29. kesäkuuta 1953 nimityksen Oslon piispaksi, jona hän toimi, kunnes jäi eläkkeelle 25. marraskuuta 1964. Eläkkeellejäämispäivänään hän sai vielä nimityksen Afufenian titulaaripiispaksi. Hän osallistui Vatikaanin toiseen kirkolliskokoukseen.


title: Pee-Wee Herman

text: Pee-Wee Herman on Paul Reubensin esittämä ja luoma kuvitteellinen lapsenomainen koominen hahmo. Hänet tunnetaan kahdesta televisiosarjastaan ja elokuvistaan 1980-luvulta.


title: Pierre Nommesch

text: Pierre Nommesch (16. joulukuuta 1864 Greiweldingen – 9. lokakuuta 1935) oli luxemburgilainen roomalaiskatolinen piispa. Hänet vihittiin papiksi Luxemburgin hiippakuntaan 28. lokakuuta 1890 ja nimitettiin saman hiippakunnan johtoon 8. maaliskuuta 1920. Piispaksi vihkiminen seurasi 25. maaliskuuta. Pääkonsekraattorina toimi Sebastiano Nicotra, jota avustivat Thomas Louis Heylen ja Antoine Alphonse de Wachter.


title: Pierre Nommesch

text: Nommesch kuoli 70-vuotiaana virassa. Hänen seuraajansa oli Joseph Laurent Philippe.


title: Petrus Legge

text: Petrus Legge (16. lokakuuta 1882 Brakel – 9. maaliskuuta 1951) oli saksalainen roomalaiskatolinen piispa. Hänet vihittiin papiksi Paderbornin hiippakuntaan 22. maaliskuuta 1907 ja nimitettiin Meißenin hiippakunnan johtoon 9. syyskuuta 1932. Piispaksi vihkiminen seurasi 28. lokakuuta. Pääkonsekraattorina toimi Kaspar Klein, jota avustivat Nikolaus Bares ja Johannes Scheifes.


title: Petrus Legge

text: Legge kuoli 68-vuotiaana virassa.


title: Paul Enquist

text: Paul N. Enquist (s. 13. joulukuuta 1955 Seattle, Washington) on yhdysvaltalainen entinen soutaja ja olympiavoittaja. Hän kilpaili vuoden 1984 kesäolympialaisissa Los Angelesissa ja voitti siellä kultaa pariairokaksikossa.


title: Angus Dillon

text: Angus F. ("Gus") Dillon (1881 Prinssi Edwardin saari – ?) oli kanadalainen haavipalloilija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä lajissa kultaa voittaneeseen joukkueeseen.


title: Emil Benecke

text: Emil Benecke (4. lokakuuta 1898 Magdeburg – 12. elokuuta 1945 Riika) oli saksalainen vesipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1928 kesäolympialaisissa Amsterdamissa ja sai siinä lisäksi joukkueineen hopeaa Los Angelesin kesäolympialaisissa 1932. Benecke kuoli ollessaan sotavankina.


title: Mustavalo

text: Mustavalo on rap-artisti Huge L:n tammikuussa 2013 julkaistu albumi.


title: Delirium tremes

text: Delirium tremes on rap-artisti Huge L:n 5. huhtikuuta 2013 julkaistu albumi. Se julkaistiin Monsp Recordsin kautta CD:nä, vinyylinä ja kasettina. Albumin kasettiversio sisältää kaksi bonuskappaletta.


title: Delirium tremes

text: Albumi debytoi Suomen virallisen listan sijalla 14.


title: József Vértesy

text: József Vértesy ("Vrábel"; 19. helmikuuta 1901 Sombor – 21. joulukuuta 1983 Budapest) oli unkarilainen vesipalloilija ja olympiavoittaja. Hän kuului lajissa vuoden 1928 kesäolympialaisissa Amsterdamissa hopeaa saaneeseen ja kesäolympialaisissa 1932 Los Angelesissa kultaa voittaneeseen joukkueeseen. Lisäksi hän sijoittui vesipallossa joukkueineen viidenneksi Pariisin kesäolympialaisissa 1924.


title: Henri Cuvelier

text: Henri Gaspard Cuvelier (1. kesäkuuta 1908 Tourcoing – 25. tammikuuta 1937 Roubaix) oli ranskalainen vesipalloilija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa lajissa pronssia.


title: Johann Blank

text: Johann Blank (17. huhtikuuta 1904 Nürnberg – 15. maaliskuuta 1983 Ansbach) oli saksalainen vesipalloilija ja olympiavoittaja. Hän kilpaili vuoden 1928 kesäolympialaisissa Amsterdamissa ja kuului siellä lajissa kultaa voittaneeseen joukkueeseen.


title: Sándor Ivády

text: Sándor Ivády (1. toukokuuta 1903 Budapest – 21. joulukuuta 1998 Wien) oli unkarilainen vesipalloilija ja olympiavoittaja. Hän kuului lajissa hopeaa saaneeseen joukkueeseen vuoden 1928 kesäolympialaisissa Amsterdamissa. Los Angelesin kesäolympialaisissa 1932 hän voitti joukkueineen kultaa vesipallossa.


title: Afrikanpikkulepinkäinen

text: Afrikanpikkulepinkäinen ("Lanius gubernator") on afrikkalainen lepinkäisten heimoon kuuluva varpuslintu.


title: Afrikanpikkulepinkäinen

text: Afrikanpikkulepinkäistä tavataan hajanaisella alueella Länsi- ja Keski-Afrikassa Norsunluurannikolta Ugandaan ja Etelä-Sudaniin. Lajia on kuvattu harvinaiseksi.


title: Luettelo televisiosarjan Power Rangers Turbo jaksoista

text: Televisiosarjaa "Power Rangers Turbo" alettiin esittää Yhdysvalloissa 19. huhtikuuta 1997 Fox Kids -kanavalla. Power Rangers Turbo oli kolmas kokonainen Power Rangers -sarja ja samalla sarjan viides tuotantokausi. Sarjassa seurattiin ryhmää teinejä, joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahoja avaruusolentoja valloittamasta maailmaa. Sarjan loivat Haim Saban ja Shuki Levy. Sarjassa käytettiin lavaste-, asu- ja kuvamateriaalia japanilaisesta "Super Sentai" -sarjasta "Gekisou Sentai Carranger". Sarja oli myös toinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Päärooleissa olivat Johnny Yong Bosch, Nakia Burrise, Blake Foster, Jason David Frank, Catherine Sutherland, Carol Hoyt, and Gregg Bullock. Myöhemmin Jason Narvy ja Paul Schrier palasivat sarjan vakituisiksi hahmoiksi ja Turbo Rangereina Boschin, Burrisen, Frankin ja Sutherlandin korvasivat Roger Velasco, Tracy Lynn Cruz, Selwyn Ward ja Patricia Ja Lee. Kauden alkupuolella Hoyt näyttelee sekä Dimitriaa että Divatoxia, mutta myöhemmin Divatoxin rooliin palaa hahmoa elokuvassa "Power Rangers turbovaihteella" näytellyt Hilary Shepard Turner. Power Rangers Turbo sisältää yhteensä 45 jaksoa, joista viimeinen esitettiin yhdysvalloissa 24. marraskuuta 1997.


text: "Turbo" jatkuu suoraan siitä, mihin sarjan "Power Rangers Zeo" lopussa jäätiin. Kausi alkaa elokuvalla "Power Rangers turbovaihteella", jossa ilkeä avaruusmerirosvo Divatox (Hoyt, myöhemmin Turner) päätyy rangereiden uudeksi viholliseksi. Zordon ja Alpha 5 lähtevät Zordonin kotiplaneetalle Eltarille ja heidän paikkansa rangereiden opastajina ottaa Dimitria ja Alpha 6. Myöhemmin galaktinen robottipoliisi Blue Senturion saapuu Maahan mukanaan viesti, jonka mukaan vuonna 2000 Divatox on yhdistänyt voimansa Lord Zeddin, Rita Repulsan ja Machine Empiren kanssa valloittakseen maailman. Hieman ennen kauden puoliväliä Tommy (Frank), Adam (Bosch), Katherine (Sutherland) ja Tanya (Burrise) lopettavat rangereina ja valitsevat seuraajikseen T. J. Johnsonin (Selwyn Ward), Carlos Vallerten (Roger Velasco), Cassie Chanin (Patricia Ja Lee) ja Ashley Hammondin (Tracey Lynn Cruz). Kauden ensimmäisessä jaksossa Elgar muuttaa Bulkin (Paul Schrier) ja Skullin (Jason Narvy) apinoiksi. Kauden puolivälin jälkeen he muuttuvat taas ihmisiksi ja yrittävät tehdä erilaisia töitä.


text: Luettelo Power Rangers Turbon jaksoista.


title: Amerikanisolepinkäinen

text: Amerikanisolepinkäinen ("Lanius ludovicianus") on lepinkäisten heimoon kuuluva varpuslintu.


title: Amerikanisolepinkäinen

text: Amerikanisolepinkäistä tavataan Kanadan eteläosissa, Yhdysvalloissa, Meksikossa ja Keski-Amerikan pohjoisosissa. Se on muuttolintu levinneisyysalueensa pohjoisosissa. Lajin kannan kooksi on arvioitu 4,2 miljoonaa sukukypsää yksilöä. Se luokitellaan silti silmälläpidettäväksi, koska kannan koko on suhteellisen voimakkaassa laskussa.


title: Ohranan talo

text: Ohranan talo on Helsingissä Korkeavuorenkadun ja Punanotkonkadun kulmassa sijaitseva uusrenessanssityylinen kerrostalo. Vuonna 1889 valmistuneen rakennuksen omisti pitkään Suomen valtio. Rakennuksessa on kuusi kerrosta.


title: Ohranan talo

text: Talon arkkitehti on ruotsalainen Axel Högberg, ja sen rakennutti ruotsalainen maalarimestari Erik Färlander. 1. kesäkuuta 1889 siihen alkoi muuttaa asukkaita. Talolla oli sittemmin vaihtuvia omistajia, kunnes Venäjän valtio osti sen 1904.


title: Ohranan talo

text: Talo oli alun perin asuintalo, jossa oli vuokralaisina monen ammatin edustajia ja "silmiin pistävän monta leskirouvaa", joilla oli alivuokralaisina opiskelijoita. 1900-luvun alusta talo oli Venäjän valtion käytössä, ja siinä asui ensin venäläisiä santarmeja. Sen jälkeen talossa toimi Venäjän salaisen poliisin Ohranan Suomen osasto, ja siinä oli myös Suomen santarmihallitus esikuntineen. Asuinhuoneistoissa asui Venäjän armeijan upseereita. Kansalaissodan aikana talo on todennäköisesti ollut Punakaartin käytössä.


title: Ohranan talo

text: Vuonna 1918 rakennus tuli Suomen valtion omistukseen ja Sotasaaliskeskusosaston kiinteistöosaston haltuun, ja se siirtyi lähes kokonaan virastokäyttöön. 1921 se tuli täysin virastokäyttöön, ja siinä toimi Puolustusministeriö ja yleisesikunta. Vuosina 1931–1939 rakennuksessa kokoontui Puolustusneuvosto, jonka johtaja oli marsalkka Mannerheim. Sen jälkeen se oli vuodesta 1939 yli 70 vuotta rajavartiolaitoksen käytössä. Talo suojeltiin 1980-luvulla ja peruskorjattiin. Peruskorjauksessa säilytettiin kuitenkin paljon vanhaa, muun muassa siellä olleet 66 kaakeliuunia. Rajavartiolaitos muutti rakennuksesta 2012 tilapäistiloihin Kalasatamaan ja etsii uusia toimitiloja.


title: Ohranan talo

text: Senaatti-kiinteistöt myi rakennuksen Grand Residence Development Oy:lle ja rakennus palautetaan asuintaloksi. Asuinrakennuksen suunnittelusta vastaa arkkitehti Jani Prunnila


title: Hans Eckstein

text: Johannes "Hans" Eckstein (15. joulukuuta 1908 Leipzig – 15. maaliskuuta 1985 Leipzig) oli saksalainen vesipalloilija ja olympiamitalisti. Hän kilpaili vuoden 1932 kesäolympialaisissa Los Angelesissa ja oli siellä mukana saamassa lajissa hopeaa. Hänen veljensä Curt Eckstein voitti uimarina kansallisen mestaruuden.


title: Burmanpikkulepinkäinen

text: Burmanpikkulepinkäinen ("Lanius collurioides") on lepinkäisten heimoon kuuluva varpuslintu.


title: Burmanpikkulepinkäinen

text: Burmanpikkulepinkäistä esiintyy Aasian kaakkoisosissa. Sen levinneisyysalue on hyvin suuri ja lajia on kuvattu yleiseksi. Burmanpikkulepinkäinen on luokiteltu elinvoimaiseksi.


title: Tuhkalepinkäinen

text: Tuhkalepinkäinen ("Lanius souzae") on lepinkäisten heimoon kuuluva varpuslintu.


title: Tuhkalepinkäinen

text: Tuhkalepinkäistä tavataan Afrikan keskiosissa. Lajin levinneisyysalue on hyvin suuri ja sen on kuvattu olevan yleinen. Tuhkalepinkäinen on luokiteltu elinvoimaiseksi.


title: Härkälepinkäinen

text: Härkälepinkäinen ("Lanius bucephalus") on lepinkäisten heimoon kuuluva varpuslintu.


title: Härkälepinkäinen

text: Härkälepinkäistä esiintyy Itä-Aasiassa. Lajin kokonaiskantaa ei tiedetä, mutta Kiinan kannaksi arvioidaan 10 000–100 000, Korean kannaksi 10 000–100 000, Japanin kannaksi 10 000–100 000 ja Venäjän kannaksi 100–100 000 pesivää paria. Härkälepinkäinen on luokiteltu elinvoimaiseksi.


title: Heiko Schwartz

text: Heiko Schwartz (21. syyskuuta 1911 Norden – 29. lokakuuta 1973 Sennestadt) oli saksalainen vesipalloilija, uimari ja olympiamitalisti. Hän sai Los Angelesin vuoden 1932 kesäolympialaisissa joukkueineen hopeaa vesipallossa. Vuoden 1936 kesäolympialaisissa Berliinissä Schwartz osallistui 100 metrin vapaauintiin.


title: Heiko Schwartz

text: Euroopan-mestaruuskilpailuissa Schwartz sai vuonna 1934 hopeaa 4 × 200 metrin vapaauintiviestissä.


title: Frakkilepinkäinen

text: Frakkilepinkäinen ("Lanius cabanisi") on afrikkalainen lepinkäisten heimoon kuuluva varpuslintu.


title: Frakkilepinkäinen

text: Frakkilepinkäistä tavataan Keniassa, Somaliassa ja Tansaniassa. Lajin on kuvattu olevan yleinen, ja se on luokiteltu elinvoimaiseksi.


title: György Bródy

text: György Bródy (21. heinäkuuta 1908 Budapest, Unkari – 5. elokuuta 1967 Johannesburg, Etelä-Afrikka) oli unkarilainen vesipalloilija ja kaksinkertainen olympiavoittaja. Hän kuului lajissa kultaa voittaneeseen joukkueeseen sekä vuoden 1932 kesäolympialaisissa Los Angelesissa että vuoden 1936 kesäolympialaisissa Berliinissä.


title: György Bródy

text: Bródy oli yksi juutalaisista mitalisteista Natsi-Saksan olympialaisissa.


title: Olen musta

text: Olen musta on rap-duo Steve iVanderin debyyttialbumi. Se julkaistiin Monsp Recordsin kautta 10. toukokuuta 2013. Albumin kappale ”Poppers” julkaistiin ensimmäisenä singlenä, ja kappaleesta ”Raha ei tekeytymällä lopu” on julkaistu musiikkivideo. "Olen musta" nousi Suomen virallisen albumilistan 33. sijalle.


title: Olen musta

text: Albumi julkaistiin alun perin 10. toukokuuta 2013, mutta se vedettiin saman tien pois myynnistä tekijänoikeuteen liittyvän epäselvyyden vuoksi. Asiasta tiedotti Monsp Records sivustollaan. Monsp tiedotti myös ettei ennakkotilattuja levyjä tarvitse palauttaa. Myös ”Poppers”-digisingle vedettiin pois kaupoista. Albumista julkaistiin uusi versio 21. toukokuuta 2013. Albumi julkaistiin myös rajoitettuna 200 kappaleen vinyylipainoksena toukokuun lopulla.


title: Hans Schulze

text: Hans Schulze (25. elokuuta 1911 Magdeburg – 26. tammikuuta 1992 Wuppertal) oli saksalainen vesipalloilija ja kaksinkertainen olympiamitalisti. Hän kuului lajissa hopeaa saaneeseen joukkueeseen Los Angelesin kesäolympialaisissa 1932 ja Berliinin kesäolympialaisissa 1936.


title: Vuorenmaa Yhtiöt

text: Vuorenmaa Yhtiöt Oy on Lapualla vuonna 1946 perustettu yritys, joka on erikoistunut tekniseen tukkukauppaan. Se myy laakereita, voimansiirtotuotteita ja muita teollisten pk-yritysten tarvitsemia teknisiä tuotteita.


title: Vuorenmaa Yhtiöt

text: Vuorenmaan tuoteryhmiä ovat laakerit, hihnat ja hihnapyörät, ketjut ja ketjupyörät, sähkömoottorit, tiivisteet, työkalut, teollisuuskemikaalit, kunnossapitotuotteet, pneumatiikka ja hydrauliikka sekä erikoistuotteet.


title: Vuorenmaa Yhtiöt

text: Yhtiön aputoiminimiä ovat vuonna 1999 ja 2010 ostetut, sittemmin pääyhtiöön sulautetut Tam-Laakeri ja Vaasan Laakeri ja Teollisuustarvike. Yrityksen sivukonttorit sijaitsevat Vaasassa, Tampereella, Jyväskylässä ja Kokkolassa. Palvelupisteitä on 40 paikkakunnalla ympäri Suomen.


title: Vuorenmaa Yhtiöt

text: Yrityksen perusti lapualainen Paavo Vuorenmaa, joka alkoi sotien jälkeen myydä sodasta yli jääneitä moottoreiden osia ja akselistoja etenkin maatalousyrittäjille aikana, jolloin kaikesta vallitsi pula. 1980-luvulla toimitusjohtajaksi tuli Paavon poika Timo Vuorenmaa. 2000-luvun puolivälissä yrityksen omistus siirtyi kolmannelle sukupolvelle, Ville Vuorenmaalle ja Emilia Wikstedtille.


title: Alfred Kienzle

text: Alfred Kienzle (1. toukokuuta 1913 Stuttgart – 4. syyskuuta 1940 Reims) oli saksalainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa hopeaa saaneeseen joukkueeseen. Hän kaatui toisessa maailmansodassa.


title: Fernand Isselé

text: Fernand Bertrand Isselé (22. helmikuuta 1915 Brugge – toukokuu 1994) oli belgialainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen. Hän osallistui myös Lontoon kesäolympialaisiin 1948 ja sijoittui siellä joukkueineen neljänneksi.


title: Leo Kohtala

text: Leo Johannes Kohtala (s. 2. kesäkuuta 1934 Alahärmä) on suomalainen juristi, kuntajohtaja poliitikko. Kohtala suoritti lainopin kandidaatin tutkinnon 1956, sai varatuomarin arvon 1965 ja suoritti oikeustieteen lisensiaatin tutkinnon 1966. Hän työskenteli Hämeenlinnan kaupunginjohtajana vuosina 1967–1992 ja toimi Suomen Sosialidemokraattisen puolueen kansanedustajana Hämeen läänin eteläisestä vaalipiiristä vuosina 1970–1975. Sittemmin hän edusti Hämeenlinnan kaupunginvaltuustossa Eläkeläiset Kansan Asialla -puoluetta vuodesta 1992.


title: Henri Stoelen

text: Henri Stoelen (2. syyskuuta 1906 Bryssel – 1977) oli belgialainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen joukkueeseen.


title: Albert Castelyns

text: Albert Castelyns (s. 2. toukokuuta 1917) on belgialainen entinen vesipalloilija, rattikelkkailija ja olympiamitalisti. Hän kuului vesipallossa pronssia saaneeseen joukkueeseen vuoden 1936 kesäolympialaisissa Berliinissä. Rattikelkkailussa hän jäi kahden miehen kelkoissa vuoden 1952 talviolympialaisissa Oslossa kuudenneksi ja Cortina d'Ampezzon talviolympialaisissa 1956 13. sijalle.


title: Raimo Anttila

text: Raimo Anttila viittaa seuraaviin:


Latvian alle 18-vuotiaiden jääkiekkomaajoukkue edustaa Latviaa jääkiekon alle 18-vuotiaiden maailmanmestaruuskilpailuissa. .


title: Lawrence Khai Saen-Phon-On

text: Lawrence Khai Saen-Phon-On (; 17. elokuuta 1928 – 24. heinäkuuta 2007) oli thaimaalainen roomalaiskatolinen arkkipiispa. Hänet vihittiin papiksi Tharen apostoliseen vikariaattiin 16. tammikuuta 1957. Apostolisesta vikariaatista tuli myöhemmin Tharen ja Nonsengin arkkihiippakunta, ja Saen-Phon-On sai nimityksen sen johtoon 6. maaliskuuta 1980. Piispaksi vihkiminen seurasi 16. heinäkuuta. Pääkonsekraattorina toimi Michael Kien Samophithak, jota avustivat Lawrence Thienchai Samanchit ja Michael Bunluen Mansap.


title: Lawrence Khai Saen-Phon-On

text: Saen-Phon-On jäi eläkkeelle 14. toukokuuta 2004.


title: Raimo Aulis Anttila

text: Raimo Aulis Anttila (s. 1935) on suomalainen kielitieteilijä. Hän oli Helsingin yliopiston yleisen kielitieteen professori vuosina 1971–1976, Kalifornian yliopiston professori Los Angelesissa vuodesta 1976.


title: Raimo Aulis Anttila

text: Anttila on Suomalaisen Tiedeakatemian ulkomalainen jäsen vuodesta 1995.


title: Be My Baby (Pintandwefallin albumi)

text: Be My Baby on Pintandwefallin neljäs studioalbumi, joka julkaistiin 18. tammikuuta 2013.


title: Raimo Einari Anttila

text: Raimo Einari Anttila (27. heinäkuuta 1944 Tampere – 16. joulukuuta 2008 Vantaa) oli suomalainen juristi. Hän oli vuodesta 1979 liikevaihtovero-oikeuden puheenjohtaja (veroylituomari).


title: Joseph Ek Thabping

text: Joseph Ek Thabping (20. maaliskuuta 1934 – 12. helmikuuta 1985) oli thaimaalainen roomalaiskatolinen piispa. Hänet vihittiin papiksi 20. joulukuuta 1959 ja nimitettiin Ratchaburin hiippakunnan johtoon 2. lokakuuta 1975. Piispaksi vihkiminen seurasi 17. tammikuuta 1976. Pääkonsekraattorina toimi Robert Ratna Bamrungtrakul, jota avustivat Michael Kien Samophithak ja Michael Michai Kitbunchu.


title: Joseph Ek Thabping

text: Ek Thabping kuoli 50-vuotiaana virassa.


title: Robert Ratna Bamrungtrakul

text: Robert Ratna Bamrungtrakul (11. helmikuuta 1916 Bangkok – 8. joulukuuta 2000) oli thaimaalainen roomalaiskatolinen piispa. Hänet vihittiin papiksi 31. tammikuuta 1949 ja nimitettiin Ratchaburin hiippakunnan johtoon 26. kesäkuuta 1969. Piispaksi vihkiminen seurasi 7. syyskuuta. Pääkonsekraattorina toimi Pietro Luigi Carretto, jota avustivat Joseph Khiamsun Nittayo ja Clarence James Duhart.


title: Robert Ratna Bamrungtrakul

text: Bamrungtrakul sai 28. huhtikuuta 1975 nimityksen Chiang Main piispaksi, jona hän toimi, kunnes erosi tehtävistään 17. lokakuuta 1986.


title: Juhani Laitinen

text: Kauko Juhani Laitinen (2. huhtikuuta 1934 Kotka – 1. syyskuuta 2013 Kotka) oli suomalainen metsänhoitaja ja poliitikko. Hän oli kahteen otteeseen (1979–1983 ja 1987–1991) kokoomuksen kansanedustaja Kuopion läänin vaalipiiristä. Laitinen oli presidentin valitsijamies vuosien 1978, 1982 ja 1988 vaaleissa. Hän oli Varkauden kaupunginvaltuuston jäsen vuosina 1985–1987 ja Kuopion kaupunginvaltuuston jäsen vuosina 1988–1991.


title: Juhani Laitinen

text: Laitinen valmistui ylioppilaaksi vuonna 1953 Kymin yhteiskoulusta, suoritti metsänhoitajan tutkinnon Helsingin yliopistossa vuonna 1959 ja valtion virkatutkinnon vuonna 1960. Uransa alussa hän työskenteli muun muassa metsänhoitajana metsäntutkimuslaitoksen arviointiosastolla Helsingissä (1960) ja Keskusmetsälautakunta Tapion koulutusosastolla (1960–1961). Vuosina 1961–1986 hän toimi eri tehtävissä A. Ahlström Oy:n metsäosastolla Varkaudessa, vuosina 1983–1986 hallintopäällikkönä. Vuosina 1982–1986 hän oli Enso-Gutzeitin maankäyttöpäällikkö ja työskenteli yhtiön Imatran metsäosastolla vuosina 1987–1996.


title: Juhani Laitinen

text: Laitinen harrasti myös radioamatööritoimintaa 1950-luvun alusta lähtien tunnuksilla OH5OV ja OH7OV.


title: Clarence James Duhart

text: Clarence James Duhart (23. maaliskuuta 1912 New Orleans, Louisiana – 21. syyskuuta 1998) oli Thaimaassa toiminut yhdysvaltalainen roomalaiskatolinen piispa. Hänet vihittiin redemptoristien papiksi 29. kesäkuuta 1937 ja nimitettiin Udonthanin prefektiksi vuonna 1953. Hän sai 18. joulukuuta 1965 nimityksen Udonthanin piispaksi, ja hänet konsekroi 21. huhtikuuta 1966 Michael Kien Samophithak, jota avustivat Joseph Khiamsun Nittayo ja Claudius-Philippe Bayet.


title: Clarence James Duhart

text: Vuonna 1969 Udonthanin hiippakunnan nimi muutettiin muotoon Udon Thani. Duhart erosi sen piispan tehtävistä 2. lokakuuta 1975. Hän osallistui Vatikaanin toiseen kirkolliskokoukseen.


title: John Bosco Panya Kritcharoen

text: John Bosco Panya Kritcharoen (; s. 18. joulukuuta 1949) on thaimaalainen roomalaiskatolinen piispa. Hänet vihittiin papiksi Ratchaburin hiippakuntaan 22. toukokuuta 1976 ja nimitettiin saman hiippakunnan johtoon 18. maaliskuuta 2005. Piispaksi vihkiminen seurasi 28. toukokuuta. Pääkonsekraattorina toimi Michael Michai Kitbunchu, jota avustivat Salvatore Pennacchio ja Lawrence Thienchai Samanchit.


title: Joachim Phayao Manisap

text: Joachim Phayao Manisap (; 19. heinäkuuta 1929 Chanthaburi – 3. marraskuuta 2007) oli thaimaalainen roomalaiskatolinen piispa. Hänet vihittiin papiksi 23. marraskuuta 1958 ja nimitettiin Nakhon Ratchasiman hiippakunnan johtoon 30. toukokuuta 1977. Piispaksi vihkiminen seurasi 3. syyskuuta. Pääkonsekraattorina toimi Lawrence Thienchai Samanchit, jota avustivat Alain Sauveur Ferdinand van Gaver ja Michael Kien Samophithak.


title: Joachim Phayao Manisap

text: Manisap jäi eläkkeelle 30. marraskuuta 2006.


title: Gregory Yong Sooi Ngean

text: Gregory Yong Sooi Ngean (; 20. toukokuuta 1925 Batu Gajah – 28. kesäkuuta 2008) oli malesialainen roomalaiskatolinen arkkipiispa. Hänet vihittiin papiksi 3. joulukuuta 1951 ja nimitettiin Penangin hiippakunnan johtoon 9. huhtikuuta 1968. Piispaksi vihkiminen seurasi 1. heinäkuuta. Pääkonsekraattorina toimi Michel Olçomendy, jota avustivat Michael Kien Samophithak ja Dominic Aloysius Vendargon.


title: Gregory Yong Sooi Ngean

text: Yong Sooi Ngean sai 3. helmikuuta 1977 nimityksen Singaporen arkkipiispaksi, jonka virkaan hänet asetettiin 2. huhtikuuta. Hän jäi eläkkeelle 14. lokakuuta 2000.


title: Claude Germain Berthold

text: Claude Germain Berthold (22. maaliskuuta 1923 Ocourt – 21. helmikuuta 1994) oli sveitsiläinen, Thaimaassa toiminut roomalaiskatolinen piispa. Hänet vihittiin La Société des Missions Etrangères'n papiksi 31. toukokuuta 1953 ja nimitettiin Ubon Ratchathanin hiippakunnan johtoon 9. huhtikuuta 1970. Piispaksi vihkiminen seurasi 17. heinäkuuta. Pääkonsekraattorina toimi Claudius-Philippe Bayet, jota avustivat Michael Kien Samophithak ja Alain Sauveur Ferdinand van Gaver.


title: Claude Germain Berthold

text: Berthold erosi tehtävistään piispana 24. toukokuuta 1976.


title: Aila Jokinen

text: Aila Irmeli Jokinen (11. marraskuuta 1933 Kuusankoski – 17. helmikuuta 2012 Helsinki) oli suomalainen sairaanhoidon opettaja, poliitikko ja ammattiyhdistysjohtaja. Hän toimi kokoomuksen kansanedustajana kaksi vaalikautta vuosina 1979–1987 edustaen Turun läänin pohjoista vaalipiiriä. Jokinen oli presidentin valitsijamies vuoden 1982 vaalissa ja kuului myös Porin kaupunginvaltuustoon.


title: Aila Jokinen

text: Jokinen toimi vuosina 1957–1958 sairaanhoitajana Lappeenrannassa Etelä-Saimaan keskussairaalassa, vuosina 1959–1962 terveyssisarena Punkalaitumella, vuosina 1962–1964 SPR:n Satakunnan piiriterveyssisarena Porissa ja vuodesta 1964 sairaanhoidon opettajana Porin sairaanhoito-oppilaitoksessa.


title: Aila Jokinen

text: Vuosina 1982–1986 Jokinen toimi Suomen sairaanhoitajaliiton ja vuosina 1985–1989 Tehyn puheenjohtajana.


title: Reijo Anttila (ammattiyhdistysjohtaja)

text: Reijo Veli Anttila (s. 14. joulukuuta 1932 Haapavesi) on eläkkeellä oleva merimies ja telakkatyöntekijä, joka toimi Suomen Merimies-Unionin puheenjohtajana 1976–1992.


title: Reijo Anttila (ammattiyhdistysjohtaja)

text: Hän lähti merille 17-vuotiaana ja työskenteli kymmenisen vuotta sekä suomalaisissa että ruotsalaisissa laivoissa. Tämän jälkeen hän asettui maihin ja työskenteli turkulaisella telakalla. Samoihin aikoihin hän liittyi sosialidemokraattisen puolueen jäseneksi ja perehtyi ammattiyhdistystoimintaan. Vuosina 1961–1963 hän opiskeli Työväen Akatemiassa.


title: Reijo Anttila (ammattiyhdistysjohtaja)

text: Palattuaan merimiehen ammattiin hän työskenteli ruotsinlaivalla ja toimi kahdeksan vuoden ajan miehistön luottamusmiehenä.


title: Reijo Anttila (ammattiyhdistysjohtaja)

text: Hän osallistui 1964 ensimmäistä kertaa Merimies-Unionin edustajakokoukseen ja tuli valituksi hallituksen varajäseneksi. Häntä ei kuitenkaan kutsuttu kertaakaan kokouksiin. Hän havaitsi, että merimiehiä ei ole lainkaan mukana päätöksenteossa, vaan edustajakokous koostui unionin toimihenkilöistä ja päätöksenteko oli tiukasti Niilo Wällärin määräysvallassa. Anttila otti asian puheeksi, jolloin Wälläri halusi hänet erotettavaksi luottamusmiehen tehtävistä. Merimies-Unionin johto joutui kuitenkin pian perääntymään työtoverien annettua vahvan tukensa Anttilalle.


title: Reijo Anttila (ammattiyhdistysjohtaja)

text: Anttila valittiin Merimies-Unionin hallituksen vakinaiseksi jäseneksi 1968. Vuonna 1973 hänestä tuli unionin palkkasihteeri ja kolme vuotta myöhemmin hänet valittiin unionin puheenjohtajaksi.


title: Reijo Anttila (ammattiyhdistysjohtaja)

text: Merimies-Unionin organisaatio uudistettiin Anttilan puheenjohtajakaudella. Aikaisempi asiamiesverkosto korvattiin kahdellatoista ammattiosastolla. Myös merenkulkua koskeva lainsäädäntö yhdenmukaistettiin muun työlainsäädännön kanssa. Kauppalaivastossa siirryttiin kahden miehistön vuorotteluun, jolloin merimiehet saattoivat viettää vapaapäivänsä yhtäjaksoisesti.


title: Reijo Anttila (ammattiyhdistysjohtaja)

text: Anttilan toiminta sai kiitosta vuoden 1992 edustajakokouksessa. Hän ei kuitenkaan saanut jatkaa puheenjohtajana, vaan tehtävään valittiin unionin sihteeri Per-Erik Nelin.


title: Harjun nuorisotalo

text: Harjun nuorisotalo, entiseltä nimeltään Harjun paarihuone, on Dallapénpuistossa Vallilan kaupunginosassa Helsingissä sijaitseva nuorisotalo. Se on valmistunut vuonna 1923, alun perin ruumishuoneeksi, mutta vuodesta 1986 lähtien se on toiminut nuorisotalona. Harjun nuorisotalon toiminta keskittyy erityisesti musiikkiin, kuvalliseen ilmaisuun, monikulttuuriseen toimintaan ja alueelliseen vaikuttamiseen. Siellä järjestetään säännöllisesti musiikin ja kuvataiteen opetusta, ja siellä on myös näyttelytila ja kahvila.


title: Harjun nuorisotalo

text: Nykyinen nuorisotalo rakennettiin vuonna 1923 Albert Nybergin suunnittelemana ruumishuoneeksi. Talon ohi Teollisuuskadun reunaa pitkin kulki tuolloin Sörnäisten satamarata, jonka vierellä oli myös ruumishuoneen kohdalle päättyvä sivuraide. Ruumishuoneessa vainajat pestiin ja pantiin arkkuihin ja kuljetettiin sen jälkeen rautateitse Malmin hautausmaalle, jonne myös johti Malmin asemalta haarautunut sivuraide. Vainajien lisäksi samassa junassa kuljetettiin tuolloin myös saattajia.


title: Harjun nuorisotalo

text: Rakennuksen alkuperäisestä käyttötarkoituksesta muistuttavat yhä sen pääoven yläpuolelle hakattu latinankielinen lause: "Statutum est hominibus mori" ("Säädetty on ihmiselle kuolema") sekä julkisivussa olevat ristit.


title: Harjun nuorisotalo

text: Rautatieliikenne Malmin hautausmaalle lopetettiin vuonna 1954, ja muutamaa vuotta myöhemmin lopetettiin myös Harjun ruumishuoneen toiminta. Tämän jälkeen rakennus toimi parikymmentä vuotta maalivarastona. Vuonna 1978 se jäi sellaisenaan pois käytöstä ja päästettiin ränsistymään, mutta alueen kodittomat ja irtolaiset alkoivat pitää sitä majapaikkanaan. Eräs nuorisoryhmä alkoi myös kokoontua sen kellarissa.


title: Harjun nuorisotalo

text: Aloitteen käyttämättömäksi jääneen rakennuksen muuttamisesta nuorisotaloksi tekivät eräät nuoret, jotka ottivat yhteyttä kaupungin nuoriso-ohjaaja Pirjo-Riitta Karppiseen. Helsingin kaupungin nuorisolautakunta saikin talon käyttöönsä vuonna 1984, ja nuorisotalona se avattiin vuonna 1986.


title: Riot

text: Riot voi tarkoittaa ainakin seuraavia:


title: HC Benátky nad Jizerou

text: HC Benátky nad Jizerou on tšekkiläinen jääkiekkojoukkue Benátky nad Jizeroun kaupungista. Joukkue on perustettu vuonna 1934 ja se pelaan Tšekin toiseksi korkeimalla sarjatasolla 1. Národní Hokejová Ligassa. Joukkue tekee tiiviisti yhteistyötä Tšekin Extraligassa pelaavan Bílí Tygři Liberecin ja BK Mladá Boleslavin kanssa.


title: RTF Auto

text: RTF Auto Oy on Suomeen rekisteröity, Toyotan omistama vuonna 1999 perustettu yritys, joka harjoittaa autojen ja muiden kevyiden ajoneuvojen tukkukauppaa. Yrityksen päätoimintaa alkuvaiheessa oli Toyota- ja Lexus-autojen myynti ja kuljetus Hangon satamasta maanteitse Venäjän markkinoille. Nykyisin yritys vie autoja yhä enemmän suoraan Venäjän omiin satamiin.


title: RTF Auto

text: RTF Auto Oy oli vuonna 2010 Suomen suurin autoliike 1,76 miljardin euron liikevaihdolla. Henkilökuntaa sillä oli kolme. Suurimmillaan RTF Auton liikevaihto oli tilivuonna 2008, noin 3,25 miljardia euroa.


title: RTF Auto

text: Vuonna 2004 RTF Auto vei Venäjälle 48 000 autoa. Toyotan ja Lexuksen yhteinen markkinaosuus oli Venäjällä tuolloin yli 10 prosenttia. Yritys kasvoi 2000-luvun alkupuolella voimakkaasti, kaksinkertaistaen liikevaihtonsa joka vuosi 2000–2004.


title: RTF Auto

text: Vuonna 2012 yritys oli 2 miljardin liikevaihdollaan Suomen 37. suurin yritys oltuaan edellisenä vuonna sijalla 24. Liikevaihto putosi 22 prosentilla vuodesta 2011. Yritys on ollut selvitystilassa joulukuun puolivälistä 2012 alkaen.


title: Pietro Luigi Carretto

text: Pietro Luigi Carretto (9. kesäkuuta 1912 Alessandria – 16. marraskuuta 1994) oli italialainen, Thaimaassa toiminut roomalaiskatolinen piispa. Hänet vihittiin salesiaanien papiksi 18. maaliskuuta 1939 ja nimitettiin Rajaburin apostoliseksi vikaariksi sekä Zenobiaksen titulaaripiispaksi 12. huhtikuuta 1951. Piispaksi vihkiminen seurasi 29. kesäkuuta. Pääkonsekraattorina toimi Louis-August Chorin, jota avustivat Claudius-Philippe Bayet ja Giacomo Luigi Cheng.


title: Pietro Luigi Carretto

text: 18. joulukuuta 1965 Carretto sai nimityksen Ratburin (ent. Rajaburi) piispaksi, ja 26. kesäkuuta 1969 hänet nimitettiin Surat Thanin piispaksi. Hän jäi eläkkeelle 21. kesäkuuta 1988.


title: Pietro Luigi Carretto

text: Carretto osallistui Vatikaanin toiseen kirkolliskokoukseen.


title: Minun jouluni 2

text: Minun jouluni 2 on Antti Tuiskun uran kahdeksas studioalbumi ja toinen joululevy, joka ilmestyi 9. marraskuuta 2011. Albumi ylsi Suomen virallisen listan viidennelle sijalle, ja se myi vielä julkaisuvuotenaan kultaa. "Minun jouluni 2" on jatkoa Tuiskuin ensimmäiselle joululevylle, Minun jouluni, joka ilmestyi vuonna 2005. Singlenä julkaistiin kappale "Rukous", joka on alun perin Maj Karma -yhtyeen kappale. Single ylsi parhaimmillaan radiolistan 19:nneksi.


title: Michael Praphon Chaicharoen

text: Michael Praphon Chaicharoen (7. toukokuuta 1930 – 20. toukokuuta 2003) oli thaimaalainen roomalaiskatolinen piispa. Hän liittyi salesiaaneihin 24. helmikuuta 1949 ja sai pappisvihkimyksen 11. helmikuuta 1960. Hänet nimitettiin 21. kesäkuuta 1988 Surat Thanin hiippakunnan johtoon, ja piispaksi vihkiminen seurasi 24. syyskuuta. Pääkonsekraattorina toimi Pietro Luigi Carretto, jota avustivat Alberto Tricarico ja Michael Michai Kitbunchu.


title: Michael Praphon Chaicharoen

text: Praphon Chaicharoen kuoli 73-vuotiaana virassa.


title: Heikki Perho

text: Martti Heikki Perho (25. huhtikuuta 1926 Turku – 24. lokakuuta 2009 Loimaa) oli suomalainen maanviljelijä ja poliitikko.


title: Heikki Perho

text: Heikki Perhon kotikylä oli Kauhanoja Loimaan kunnassa, josta hänen Ypäjältä lähtöisin ollut isoisänsä oli 1890-luvulla hankkinut omistukseensa Perhon tilan. Heikki Perho valmistui ylioppilaaksi vuonna 1945 Loimaan yhteiskoulusta ja agronomiksi vuonna 1950 Helsingin yliopistosta. Hän toimi maanviljelijänä Loimaan kunnassa ja Ypäjällä vuosina 1949–1991, työskenteli asutusneuvojana Loimaan kauppalassa 1953–1955 ja Loimaan kunnassa 1951–1969, toimi opettajana Loimaan kansalaiskoulussa vuosina 1952–1953 ja 1958–1959 sekä opettajana Loimaan maamieskoulussa vuosina 1959–1963.


title: Heikki Perho

text: 1960-luvulta alkaen Heikki Perholla oli luottamustoimia ensin maakunnallisella ja sitten valtakunnallisella tasolla sekä maatalouden järjestöissä että puolueessaan Kansallisessa Kokoomuksessa ja lisäksi muun muassa maakuntasuunnittelun ja kunta-alan järjestöissä sekä suomalaisissa maatalouden suuryrityksissä. Loimaan kunnanvaltuuston jäsen hän oli vuosina 1961–1996 ja puheenjohtaja vuosina 1985–1991. Kunnallispolitiikassa Perhon eräs tärkeä tavoite oli Loimaan kunnan ja Loimaan kaupungin yhdistyminen, joka toteutui vuonna 2005. Kansanedustajana Heikki Perho toimi vuodesta 1975 vuoteen 1991. Tässä hän jatkoi vauraan Loimaan saviseudun kokoomuslaisten viljelijäkansanedustajien sarjaa, johon ennen häntä olivat kuuluneet kunnallisneuvos Kalle Saura Pöytyältä ja agronomi Tauno Vartia Alastarolta. Eduskunnassa Heikki Perho toimi pisimpään maa- ja metsätalousvaliokunnassa ja lakivaliokunnassa ja hänet valittiin myös eduskuntaryhmänsä varapuheenjohtajaksi. Perhon ajamiin maakunnallisiin hankkeisiin kuului muiden muassa Valtion siementarkastuslaitoksen sijoittaminen Loimaalle. Presidentin valitsijamiehenä Perho oli vuosina 1978, 1982 ja 1988.


title: Heikki Perho

text: Kotiseututyö ja historia kuuluivat Heikki Perhon harrastuksiin. Hän vaikutti keskeisesti siihen, että vuonna 2005 avattu Suomen maatalousmuseo Sarka sijoitettiin Loimaalle. Hän myös julkaisi kotikylänsä Kauhanojan koulun satavuotishistoriikin ja valikoiman murrepakinoita.


title: Heikki Perho

text: Heikki Perhon tytär on poliitikko Maija Perho.


title: Heikki Perho

text: Heikki Perholle myönnettiin maanviljelysneuvoksen arvo vuonna 1979.


title: Juan Nsue Edjang Mayé

text: Juan Nsue Edjang Mayé (s. 9. marraskuuta 1957) on päiväntasaajanguinealainen roomalaiskatolinen piispa. Hänet vihittiin papiksi Malabon arkkihiippakuntaan 25. maaliskuuta 1995 ja nimitettiin Ebebiyinin hiippakunnan johtoon 19. helmikuuta 2011. Piispaksi vihkiminen seurasi 7. toukokuuta. Pääkonsekraattorina toimi Piero Pioppo, jota avustivat Ildefonso Obama Obono ja Juan Matogo Oyana.


title: Savcor

text: Savcor Oy on globaali yritys, joka on erikoistunut saha- ja metsäteollisuuden tietojärjestelmiin sekä teollisten prosessien prosessidiagnoosijärjestelmiin. Nykyään yhtiön omistaa yhdysvaltalainen pörssiyhtiö Trimble. Suomessa yhtiön toimitilat sijaitsevat Mikkelissä. Tytäryhtiöitä on kaksi: Brasiliassa toimii Savcor Limitada ja Saksassa Savcor GmbH. Yrityksen liikevaihto oli noin 11,5 miljoonaa vuonna 2015. Työntekijöitä yrityksellä on noin 100.


title: Savcor

text: Lappeenrannan teknillisen korkeakoulun metallurgian assistentti Hannu Savisalo, vaimonsa Ulla ja kaksi muuta diplomi-insinööripariskuntaa perustivat Savcorin vuonna 1981 liikeideana korroosion torjunta sähkökemiallisen pinnoituksen avulla. Yrityksen ensimmäisiä asiakkaita olivat Kaukas ja muut paperi- ja sellutehtaat. Vienti alkoi 1986 kaupasta portugalilaiselle sellutehtaalle. Toinen asiakastoimiala yrityksen pinnoitustoiminnan varhaisvaiheissa olivat vesi- ja jätevesilaitokset.


title: Savcor

text: Yhtiön "Savcor Art" -yksikkö estää korroosiota betonirakenteissa. Aiemmin yritysryhmään kuului satamakonttien paikannukseen erikoistunut ohjelmistotalo "Savcor One", jonka Konecranes osti 2007.


title: Savcor

text: Metsälogistiikkaan erikoistunut "Savcor Forest" kasvoi perustamalla tai ostamalla yrityksiä. Yhdysvaltalainen Conrex hankittiin 1991, Masser Oy 1993, Suomen Metsätieto Oy 1996 ja Sunit Mobile Oy 1996. Perustettuja yrityksiä olivat Sunit Ltd Isoon-Britanniaan 1996, Savcor Limitada Brasiliaan 1999 ja Forst Informationssysteme Wolfegg GmbH Saksaan vuonna 2000. Vuonna 2004 Savcor osti Metsähallitukselta metsäsektorin asiantuntijapalveluihin keskittyneen Indufor Oy:n, mutta myi sen jo vuonna 2007 pois toimivalle johdolle.


title: Savcor

text: Vuonna 2002 Savcorille myönnettiin Tasavallan Presidentin kansainvälistymispalkinto.


title: Savcor

text: "Savcor FACE Technologies" on erikoistunut elektroniikka- sekä matkapuhelinkomponenttien valmistukseen. Savcor FACElla oli kaksi tehdasta Kiinassa Kantonissa ja yksi Pekingissä. Kantonin tehdas suljettiin kannattamattomana kesällä 2012 ja Pekingin tehdas kesällä 2014.


title: Savcor

text: Vuonna 2009 Savcor osti elektroniikan automaatiojärjestelmiin erikoistuneen pörssiyhtiön Cencorpin osake-enemmistön. Cencorp on perustettu 1978 Yhdysvaltain Coloradossa, mutta siirtyi 1999 suomalaisen PMJ Automecin omistukseen.. Cencorp on ollut raskaasti tappiollinen koko 2000-luvun ajan. Syksyllä 2012 Cencorp kertoi käynnistävänsä aurinkokennojen valmistuksen Mikkelissä, mutta tulokset ovat jääneet heikoiksi.


title: Savcor

text: Kesällä 2013 Savcor ilmoitti laittavansa Australian ART-liiketoiminnan (Advanced Rehabilitation Technology) myyntiin. Se käsittää putkistojen ja muun teollisen infrastruktuurin kunnossapitoa etenkin energia-, jätevesi- ja kaivostoimialoilla.


title: Savcor

text: Maaliskuussa 2014 yhtiö ilmoitti myyneensä Australian ART liiketoiminnan ranskalaiselle Soletanche Freyssinetille. Kauppa kuitenkin peruuntui toukokuussa ja Savcor Group Ltd:n pörssikurssi putosi 0,001 AUD tasolle. Kesäkuussa Savcor Group Limited hakeutui selvitystilaan, ja Hannu Savisalo ilmoitti Savcor-yhtiöiden 20 vuotta kestäneen retken Australiaan päättyneen.


title: Savcor

text: Tammikuussa 2015 verottaja haki yhtiön konkurssiin 300 000€ maksamattomien verovelkojen takia. Savisalo totesi, ettei konkurssihakemus kosketa millään tavalla toiminnallisia yhtiöitä. ”Työpaikat eivät ole millään tavalla uhattuna tässä”, hän sanoi . Helmikuussa yhtiö hakeutui itse yrityssaneeraukseen ja Pohjois-Savon käräjäoikeus hyväksyi saneerausmenettelyn aloittamisen . Toukokuussa yhtiö ilmoitti aikeistaan myydä Savcor Forest Oy pääomasijoittajille saneerausmenettelyyn liittyen .


title: Savcor

text: Maaliskuussa 2017 amerikkalainen pörssiyhtiö Trimble osti Forest Systems ja Process Diagnostics -liiketoiminnan. Yhtiön nimi on nykyään Savcor a Trimble Company ja se kuuluu yhtiön Trimble Forestry -divisioonan alaisuuteen.


title: Savcor

text: Perinteinen korroosionesto-liiketoiminta jäi Savisalojen perheelle Savcor Tempo-yritykseen.


title: Savcor

text: Yrityksen tuotteet on jaettu kahteen eri tiimiin:


title: Brunein miehitys

text: Brunein miehitys oli osa Japanin Hollannin Itä-Intian sotaretkeä toisessa maailmansodassa, jossa Japani miehitti Brunein.


title: Brunein miehitys

text: Malaijan niemimaahan kohdistui sotilaallinen uhka heti Japanin liityttyä sotaan ja Singaporeen sijoitettu aluejohto ei varannut joukkoja Borneon puolustamiseksi. Japanin Malaijan alueen suunnitelmaan sisällytettiin alusta alkaen Borneon valtaus Sarawakin Mirin ja Brunein Serian öljykenttien vuoksi.


title: Brunein miehitys

text: Britit siirsivät jo joulukuussa 1940 Miriin komppanian 15. Punjab-rykmentin II pataljoonasta, jonka tehtävänä oli suojata öljykenttien tuhoamista valmistelevia osastoja. Elokuussa 1941 laskettiin öljykenttien tuotantoa 70 prosenttia ja samalla tehtiin lopullinen päätös, ettei Brittiläistä Pohjois-Borneota, Bruneita ja Labuanin aluetta puolustettaisi. Pohjois-Borneon kuvernööri sai tehtäväksi tiedottaa päätöksestä alueen vapaaehtoisille joukoille ja poliisille.


title: Brunein miehitys

text: Vietnamista Cam Ranh Baystä lähti 13. joulukuuta varhain aamulla keisarillisen Japanin laivaston saattue Miriin ja Seriaan kuljettaen miehitysjoukkoja. Osastoon kuuluivat Fubuki-luokan hävittäjien "Shinonome", "Shirakumo" ja "Murakumo" sekä sukellusveneentorjunta-aluksen suojaamina kymmenen kuljetusalusta. Myöhemmin osastoon liittyi kevyt risteilijä "Yura" ja vesilentokoneidenemäalus "Kamikawamaru" sekä raskaat risteilijät "Kumano" ja "Suzuya" ja niitä suojanneet hävittäjät "Fubuki" ja "Sagiri". Maihinnousu alkoi 16. joulukuuta, ja se kohtasi vain vähäistä vastarintaa.


title: Brunein miehitys

text: 10 000 Cam Ranh Baylta Vietnamista lähtenyttä japanilaissotilasta nousi maihin Bruneihin Kuala Belaitissa 16. joulukuuta 1941. Japanilaisia oli vastassa Brittiläisen Intian 15. Punjab-rykmentin II pataljoona, joka oli sijoitettu Kuchingiin, Sarawakiin.


title: Brunein miehitys

text:
Kuuden päivän jälkeen japanilaisten onnistui miehittää koko Brunei. Miehityksen jälkeen Brunein sulttaani Ahmad Tajuddin teki sopimuksen japanilaisten kanssa maan hallinnasta.
Brunei jaettiin viiteen prefektuuriin, jotka olivat Baram, Labuan, Lawas, Limbang ja Pohjois-Borneo. Pengiran Yusuf, joka johti yhtä prefektuuria oli Hiroshimassa koulutuksessa ja selviytyi atomipommista vuonna 1945.


title: Brunein miehitys

text: Bruneinlahdelle ja Labuaniin rakennettiin laivasto- ja lentotukikohta. Liittoutuneiden joukot pommittivat laivastotukikohtaa ja Kuala Betaitin kaupunkia useasti sodan aikana. Kampong Ayerin kylä säästyi pommituksilta sodan aikana. Jpaanilaiset miehittivät Bruneita vuoteen 1945, jolloin Australian 9. divisioona vapautti alueen Operaatio Oboe Sixin aikana 10. kesäkuuta 1945, jolloin japanilaisjoukkojen komentaja Masao Baba antautui liittoutuneille.


title: Juan Matogo Oyana

text: Juan Matogo Oyana CMF (s. 24. toukokuuta 1949) on päiväntasaajanguinealainen roomalaiskatolinen piispa. Hänet vihittiin papiksi 19. joulukuuta 1976 ja nimitettiin Ebebiyinin hiippakunnan johtoon 11. lokakuuta 1991. Piispaksi vihkiminen seurasi 6. tammikuuta 1992. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.


title: Juan Matogo Oyana

text: 11. toukokuuta 2002 Matogo Oyana sai nimityksen Batan piispaksi.


title: John Bulaitis

text: John Bulaitis (26. kesäkuuta 1933 Lontoo – 25. joulukuuta 2010) oli liettualainen roomalaiskatolinen arkkipiispa, joka loi uran kirkon diplomaattisissa tehtävissä.


title: John Bulaitis

text: Bulaitis vihittiin 2. helmikuuta 1958 papiksi Kaišiadoryksen hiippakuntaan. Hänet nimitettiin Naronan titulaariarkkipiispaksi sekä apostoliseksi pro-nuntiukseksi Kongon tasavaltaan ja Keski-Afrikan tasavaltaan 21. marraskuuta 1981. Samalla hän sai nimityksen apostoliseksi delegaatiksi Tšadiin.


title: John Bulaitis

text: Bulaitiksen konsekroi piispaksi 6. tammikuuta 1982 paavi Johannes Paavali II, jota avustivat Eduardo Martínez Somalo ja Lucas Moreira Neves.


title: John Bulaitis

text: 11. heinäkuuta 1987 Bulaitis sai nimityksen apostoliseksi pro-nuntiukseksi Iraniin ja 30. marraskuuta 1991 Koreaan. 8. syyskuuta 1992 hänet nimitettiin apostoliseksi nuntiukseksi Mongoliaan ja 25. maaliskuuta 1997 Albaniaan. Hän jäi eläkkeelle jälkimmäisestä virasta 26. heinäkuuta 2008.


title: Esa Johansson

text: Esa Johansson (1. toukokuuta 1967 Turku) on suomalainen jalkapalloilija, joka pelasi puolustajana ja edusti parhaina pelivuosinaan Turun Palloseuraa.


title: Esa Johansson

text: Johansson pelasi TPS:ssä 153 pääsarjaottelua vuosina 1985–1992 saavuttaen kaksi SM-hopeaa ja yhden SM-pronssin.. Hän pelasi neljä nuorten ja 36 poikien maaottelua vuosina 1982–1986.


title: William Enrique Delgado Silva

text: William Enrique Delgado Silva (s. 27. helmikuuta 1951 Caracas) on venezuelalainen roomalaiskatolinen piispa. Hänet vihittiin papiksi 18. toukokuuta 1975 ja nimitettiin Maracaibon arkkihiippakunnan vihkipiispaksi sekä Vazi-Sarran titulaaripiispaksi 3. marraskuuta 1995. Piispaksi vihkiminen seurasi 16. joulukuuta. Pääkonsekraattorina toimi Ramón Ovidio Pérez Morales, jota avustivat Alfredo José Rodríguez Figueroa ja Mario del Valle Moronta Rodríguez.


title: William Enrique Delgado Silva

text: Delgado Silva sai 14. huhtikuuta 1999 nimityksen El Vigia-San Carlos del Zulian piispaksi, jonka virkaan hänet asetettiin 19. kesäkuuta. Hän sai 26. heinäkuuta 2005 nimityksen Cabimasin piispaksi.


title: José Luis Azuaje Ayala

text: José Luis Azuaje Ayala (s. 6. joulukuuta 1957 Valera) on venezuelalainen roomalaiskatolinen piispa. Hänet vihittiin papiksi Trujillon hiippakuntaan 5. toukokuuta 1984 ja nimitettiin Barquisimeton arkkihiippakunnan vihkipiispaksi sekä Italican titulaaripiispaksi 18. maaliskuuta 1999. Piispaksi vihkiminen seurasi 29. toukokuuta. Pääkonsekraattorina toimi Vicente Ramón Hernández Peña, jota avustivat Tulio Manuel Chirivella Varela ja Baltazar Enrique Porras Cardozo.


title: José Luis Azuaje Ayala

text: Azuaje Ayala sai 15. heinäkuuta 2006 nimityksen El Vigia-San Carlos del Zulian piispaksi, ja hänet asetettiin tähän virkaan 23. syyskuuta.


title: Jokin

text: Jokin (myös "Jokin"; ) on vuonna 1927 ensi-iltansa saanut Clarence G. Badgerin ohjaama yhdysvaltalainen mykkäelokuva, jonka pääosissa ovat Clara Bow ja Antonio Moreno. "Jokin" on genreltään romanttinen komedia, johon on sekoittunut myös draamaa. Elokuvan ansiosta Clara Bow’sta tuli "The "It" Girl", ja "Jokin" onkin Bow’n kuuluisin elokuva. "Jokin" kertoo Bow’n näyttelemästä Bettystä, joka iskee silmänsä Morenon näyttelemään nuoreen johtajaan Walthamiin.


title: Jokin

text: Vuonna 2001 "Jokin" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä. "Jokin" on sijoittunut myös Silent Era -mykkäelokuvasivuston sadan parhaimman mykkäelokuvan listalle sijalle 71. Elokuvan uskottiin kadonneeksi monien vuosien ajan, kunnes "Jokin" löydettiin Prahasta 1960-luvulla.


title: Jokin

text:
"Jokin" kertoo tavaratalossa työskentelevästä virkeästä myyjättärestä Betty Lou Spencestä (Clara Bow), joka iskee silmänsä hänen nuoreen johtajaansa ja tavarataloketjun perijään Cyrus Walthamiin (Antonio Moreno). Kuitenkin Betty ja Cyrus kuuluvat eri yhteiskuntaluokkiin, ja Cyrus on jo kaiken lisäksi ihastunut vaaleaan seurapiirikaunottareen Adela Van Normaniin (Jacqueline Gadsden). Cyrusin hölmö ystävä Monty (William Austin) huomaa Bettyn. Monty rakastuu Bettyyn, joka kuitenkin käyttää Montya hyväkseen päästäkseen lähemmäksi Cyrusta. Tällöin alkaa syntyä väärinkäsityksiä...
"Jokin" perustuu suositun kirjailijan Elinor Glynin esittelemään käsitteeseen ihmisen vetovoimasta. "It"-käsite tarkoittaa joko fyysistä puoleensavetävyyttä tai älyllistä hurmaavuutta, joita joillakin ihmisillä on huomattavasti enemmän kuin toisilla. Tällaisien vetovoiman piirteitä omaavan ihmisen ei tarvitse huolehtia, sillä hänelle löytyy menestystä niin ihmissuhteissa kuin uraa koskevissa asioissa.


title: Jokin

text: Käsitteen "It" keksijänä tavallisesti pidetään Glyniä, jolle kuuluu kunnia käsitteen määrittelemisestä, mutta kuitenkin jo vuonna 1904 Rudyard Kipling novellissaan "Mrs. Bathurst" esittelee "It"-käsittettä. Glyn määritteli "It"-käsitettä vuonna 1927. Glyn kertoi, että ""It"in omaava saa kaikki miehet, jos on nainen tai kaikki naiset, jos on mies."


title: Jokin

text: Paramount Pictures maksoi Glynille 50 000 dollaria käsitteestä. Paramount Pictures antoi Glynille lisäksi pienen cameoroolin elokuvaan sekä "tarina ja sovitus" -maininnat alkuteksteihin.


title: Jokin

text: Hope Loring, Louis D. Lighton ja George Marion Jr. (välitekstit) laativat elokuvan käsikirjoituksen. Elokuvan kuvaukset alkoivat 7. lokakuuta vuonna 1926 ja päättyivät 6. marraskuuta. "Jokin" kuvattiin New Yorkissa. Famous Players-Lasky Corporation ja Paramount Pictures toimivat elokuvan tuotantoyhtiöinä. Paramount Pictures myös levitti elokuvan.


title: Jokin

text: Ohjaaja Clarence G. Badger sairastui elokuvan kuvauksien aikana. Josef von Sternberg ohjasi joitain elokuvan kohtauksia Badgerin poissaolon aikana. Gary Cooper tekee pienen sivuosan toimittajana.


title: Jokin

text: "Jokin" sai ensimmäisen ensi-iltansa kotimaassaan Yhdysvalloissa Los Angelesissa 14. tammikuuta vuonna 1927. New Yorkin ensi-ilta oli 5. helmikuuta, jonka jälkeen "Jokin" pääsi laajaan teatterilevitykseen 15. helmikuuta. Suomessa elokuva julkaistiin 26. syyskuuta 1927.


title: Jokin

text: "Jokin" oli ilmestyessään sekä taloudellinen että kriittinen menestys. "Jokin" oli vuoden 1927 suurimpia kassamagneetteja. Ilmestyessään "Jokin" rikkoi ennätyksiä lippuluukuilla ja oli suuri menestys yleisön keskuudessa ympäri Yhdysvaltoja. Kriitikot ylistivät elokuvaa, erityisesti Bow’ta ja hänen roolisuoritustaan Betty Lou Spencenä. Nykyään "Jokin"-elokuvaa pidetään Bow’n merkittävimpänä elokuvana, joka myös symboloi täysin villiä 1920-lukua Hollywoodissa.


title: Jokin

text: "Jokin"-elokuva toi Bow’lle lempinimen "The "It" Girl" ja muutti Bow’n elokuvatähdestä elokuvalegendaksi. "The "It" Girlistä" kehittyi myös termi, joka tarkoittaa hetken suosituinta seksikästä naistähteä. Bow on myös ensimmäinen ja alkuperäinen "The "It" Girl".


title: Jokin

text: Internet Movie Databasessa elokuvalla on 7,3 tähteä kymmenestä, joka perustuu yli 1 400 käyttäjän arviointiin. Elokuvalla on Rotten Tomatoes -sivustolla täyden sadan prosentin "tuore" arvosana, joka perustuu yhdeksään arvosteluun.


title: Jokin

text: Kun elokuva löydettiin ja kunnostettiin, "Jokin" sai uusintaensi-iltansa Yhdysvalloissa vuonna 1978. Tämän jälkeen elokuvaa on esitetty myös Saksan Berliinin elokuvajuhlilla 8. helmikuuta vuonna 2007 ja Kanadan Toronton elokuvajuhlilla 17. syyskuuta vuonna 2009.


title: Jokin

text: "Jokin" on julkaistu VHS:lle ja DVD:lle. Ensimmäisen kerran "Jokin" julkaistiin DVD:lle 6. elokuuta vuonna 2002, jonka jälkeen elokuva on julkaistu vielä kahdesti DVD:lle; muut julkaisut julkaistiin 2. maaliskuuta vuonna 2004 ja 1. marraskuuta vuonna 2011.


title: Saúl Figueroa Albornoz

text: Saúl Figueroa Albornoz (s. 23. lokakuuta 1947 Caracas) on venezuelalainen roomalaiskatolinen piispa. Hänet vihki papiksi Caracas, Santiago de Venezuelan arkkihiippakuntaan José Alí Lebrún Moratinos 16. lokakuuta 1976. Hänet nimitettiin Caracas, Santiago de Venezuelan vihkipiispaksi ja Amudarsan titulaaripiispaksi 10. marraskuuta 1997. Piispaksi vihkiminen seurasi 10. tammikuuta 1998. Pääkonsekraattorina toimi Antonio Ignacio Velasco Garcia, jota avustivat Ramón Ovidio Pérez Morales ja William Enrique Delgado Silva.


title: Saúl Figueroa Albornoz

text: Figueroa Albornoz sai 30. huhtikuuta 2011 nimityksen Puerto Cabellon piispaksi.


title: Jesús Moliné Labarte

text: Jesús Moliné Labarte (s. 29. tammikuuta 1939 Puebla de Alfindén, Espanja) on Perussa uransa luonut roomalaiskatolinen piispa. Hänet vihittiin 28. maaliskuuta 1965 papiksi perulaiseen Piuran hiippakuntaan (sittemmin arkkihiippakunta). Hänet nimitettiin 8. helmikuuta 1997 Chiclayon koadjuuttoripiispaksi, ja piispaksi vihkiminen seurasi 19. maaliskuuta. Pääkonsekraattorina toimi Ignacio María de Orbegozo y Goicoechea, jota avustivat Fortunato Baldelli ja Oscar Rolando Cantuarias Pastor.


title: Jesús Moliné Labarte

text: Moliné Labartesta tuli 4. toukokuuta 1998 Chiclayon piispa.


title: Dieter Scholz

text: Dieter Scholz (s. 2. kesäkuuta 1938 Berliini) on saksalainen, Zimbabwessa toimiva roomalaiskatolinen piispa. Hän liittyi jesuiittoihin 15. huhtikuuta 1958 ja sai pappisvihkimyksensä 13. heinäkuuta 1969. Hänet nimitettiin Chinhoyin hiippakunnan johtoon Zimbabween 6. huhtikuuta 2006, ja piispaksi vihkiminen seurasi 2. syyskuuta. Pääkonsekraattorina toimi Robert Christopher Ndlovu, jota avustivat Edward Joseph Adams ja Pius Alick Mvundla Ncube.


title: Paul Vollmar

text: Paul Vollmar (s. 11. lokakuuta 1934 Überlingen) on sveitsiläinen roomalaiskatolinen piispa. Hänet vihittiin Societas Mariaen papiksi 14. maaliskuuta 1964 ja nimitettiin Churin hiippakunnan vihkipiispaksi sekä Missuan titulaaripiispaksi 4. maaliskuuta 1993. Piispaksi vihkiminen seurasi 31. toukokuuta. Pääkonsekraattorina toimi Bernardin Gantin, jota avustivat Pierre Mamie ja Wolfgang Haas.


title: Paul Vollmar

text: Vollmar jäi eläkkeelle 15. lokakuuta 2009.


title: Turkin mielenosoitukset 2013

text: Turkin mielenosoitukset 2013 alkoivat 28. toukokuuta 2013 Turkin suurimmissa kaupungeissa. Mielenosoitukset alkoivat Istanbulista ympäristöaktivistiryhmän johtamana, joka halusi estää keskuspuiston, Taksim Gezi Parkin, korvaamisen uudelleenrakennettavalla Ottoman Taksim-kasarmilla (purettu 1940), johon kaavaillaan ostoskeskusta.


title: Turkin mielenosoitukset 2013

text: Mielenosoitukset muuttuivat mellakoiksi, kun poliisi hyökkäsi puiston vallanneen ryhmän kimppuun. Vaikka mielenosoituksella vastustettiin alun perin kauppakeskuksen rakentamista, muuttui se pian yleiseksi protestiksi hallitusta vastaan. Tämän jälkeen mielenosoitukset levisivät useisiin muihinkin turkkilaiskaupunkeihin ja muihin maihin, joissa on suuria turkkilaisvähemmistöjä. Mielenosoituksia järjestettiin Taksim-aukiolla Istanbulissa, Ankaran kaduilla, kuin myös monissa muissa kaupungeissa kuten Bursassa, Izmirissä, Samsunissa, Izmitissä, Konyassa, Antakyassa, Ispartassa, Adanassa, Eskişehirissä, Antalyassa, Diyarbakırissa, Trabzonissa ja Rizessä. Viimeksi mainittu on pääministeri Erdoganin kotikaupunki.


title: Raymond Roussin

text: Raymond Roussin (17. kesäkuuta 1939 Saint-Vital – 24. huhtikuuta 2015 Winnipeg) oli kanadalainen roomalaiskatolinen arkkipiispa. Hän liittyi Societas Mariaen jäseneksi 22. elokuuta 1961 ja sai pappisvihkimyksen 21. maaliskuuta 1970. Hänet nimitettiin 10. huhtikuuta 1995 Gravelbourgin hiippakunnan johtoon, ja piispaksi vihkiminen seurasi 14. kesäkuuta. Pääkonsekraattorina toimi Noël Delaquis, jota avustivat Antoine Hacault ja Paul Vollmar.


title: Raymond Roussin

text: Roussin sai 14. syyskuuta 1998 nimityksen Victorian koadjuuttoripiispaksi, ja 18. maaliskuuta 1999 hänestä tuli sen piispa. Tähän virkaan hänet asetettiin 28. kesäkuuta.


title: Raymond Roussin

text: Roussin nimitettiin 10. tammikuuta 2004 Vancouverin arkkipiispaksi, jonka virkaan hänet asetettiin 17. helmikuuta. Hän erosi tehtävistään arkkihiippakunnan johdossa 2. tammikuuta 2009. Hän kertoi sairastaneensa masennusta.


title: José Rafael Quirós Quirós

text: José Rafael Quirós Quirós (s. 1. toukokuuta 1955 Llano Grande) on costaricalainen roomalaiskatolinen arkkipiispa. Hänet vihittiin papiksi San José de Costa Rican arkkihiippakuntaan 5. maaliskuuta 1981 ja nimitettiin Limónin hiippakunnan johtoon 2. joulukuuta 2005. Piispaksi vihkiminen seurasi 22. helmikuuta 2006. Pääkonsekraattorina toimi Hugo Barrantes Ureña, jota avustivat Osvaldo Padilla ja José Francisco Ulloa Rojas.


title: José Rafael Quirós Quirós

text: Quirós Quirósin edeltäjänä Limónin piispana oli toiminut Ulloa Rojas.


title: José Rafael Quirós Quirós

text: Quirós Quirós sai 4. heinäkuuta 2013 nimityksen San José de Costa Rican arkkipiispaksi Hugo Barrantes Ureñan jäätyä eläkkeelle.


title: Mirza Ghulam Ahmad

text: Mirza Ghulam Ahmad (13. helmikuuta 1835, Qadian, Gurdaspur, Sikhivaltio - 6. toukokuuta 1908 Lahore, Punjab, Brittiläinen Intia) oli itseopiskellut intialainen muslimioppinut. Ahmadiyya -liikkeen perustaja ja 14. vuosisadan Mujaddid ehdokas. Väitti olevansa odotettu Messias sekä viimeisten päivien Mahdi.


title: Mirza Ghulam Ahmad

text: Mirza Ghulam Ahmad syntyi 20. helmikuuta 1835 Qadian nimisessä pikkukaupungissa noin 70 mailia Lahoresta koiliseen. Hänen sukunsa oli persialaista alkuperää ja asettui muinoin asumaan Samarkandin kaupunkiin.


title: Mirza Ghulam Ahmad

text: 1500-luvun puolivälissä esi-isä Mirza Hadi Beg muutti noin 200 seuralaisen kanssa Samrkandista Intiaan Qadian nimiseen kylään. Koska hän oli hallitsija Baburille sukua hän sai tuomarin viran Qadianissa ja noin 100 kylässä sen ympärillä. Suvun puoli-kuninkaallinen asema säilyi Mogulihallitsijoiden aikana 1700-luvun puoliväliin asti. Sitten seurasi taantuma, joka köyhdytti koko seudun yläluokan. Kun Sikhit nousivat valtaan joutui suku muuttamaan muualle pakolaisina. Myöhemmin suku pääsi palaamaan takaisin Qadianiin.


title: Mirza Ghulam Ahmad

text: Ahmadin isoisoisä Mirza Gul Muhammad, joka oli oppinut ja hurskas mies perusti Qadianiin kouluja ja teki kaupungista alueen oppimis- ja koulukeskuksen. Hän oli antelias mies ja lahjoitti mm. muutamia kyliä niille muslimioppineille, jotka olivat menettäneet omansa Sikhien valtaannousun myötä.


title: Mirza Ghulam Ahmad

text: Jo lapsena M.G. Ahmad osoitti uskonnollisia taipumuksia ja niin hän alkoi opiskella Koraania itsenäisesti ja kotiopettajan valvonnassa. Hän ei koskaan käynyt valtiollista koulua, vaan sai kotiopetusta, joka käsitti mm. arabian kieliopin ja persian kielen. Isä opetti hänelle lääketiedettä.


title: Mirza Ghulam Ahmad

text: Hän oli noin 35 vuotias kun hänen isänsä kuoli ja hän sai ensimmäisen jumalallisen ilmoituksensa: "Me kutsumme todistajaksi taivaan mistä käsin kaikki kohtalot määrätään ja me kutsumme todistajaksi sen mikä on tapahtuva auringonlaskun jälkeen." Hän koki tuon ilmestyksen liittyvän ensisijaisesti isänsä pois menoon. Sen jälkeen hän alkoi keskustella Allahin tai taivaan kanssa säännöllisesti saaden uusia ilmoituksia. Pian hän ymmärsi ilmoitusten luonteen. Ne olivat suuria profetioita, jotka olivat varmistetut jumalallisin merkein, jotka ilmenivät etenkin luonnossa.


title: Mirza Ghulam Ahmad

text: Ensimmäisestä avioliitostaan hänellä oli kaksi lasta ja toisesta vuonna 1884 solmitusta avioliitosta viisi eloon jäänyttä lasta. Noihin aikoihin oli vallalla tietämättömyys ja taikausko, uskontojen pilkkaaminen sekä epäuskon palvonta ja jumalallistaminen. Siksi hän sai ilmoituksen, että hänestä tulee 14. vuosisadan uudistaja eli Mujaddid. Tuossa tehtävässä hän aikoi osoittaa islamin ylemmyyden muihin uskontoihin nähden. Uudistajan tehtävänä toimimista varten perustettiin 23.3.1889 Ahmadiyya Movement.


title: Mirza Ghulam Ahmad

text: Tämän jälkeen hän sai ilmoituksen, että hän on luvattu Messias ja se Mahdi, jonka saapumisen myöhempinä päivinä oli profetoitu Islamin pyhän profeetan kautta (Jonka olkoon rauha ja Allahin siunaukset). Kun tuo väite julkaistiin ymmärrettin, että hän samaisti itsensä Koraanin Suurassa 61 mainittuun Ahmad messiaaseen. Mutta tuota väitettä pidettiin harhaoppisena. Hänestä alettiin puhua hänen olevan: Itsensä islamin aitauksen ulkopuolelle ajanut, Antikristus, armosta osaton sekä elämältään ennaltatuomittu. Mutta tuon kaltaiset syytökset ennakoidaan Suurassa 61.


title: Mirza Ghulam Ahmad

text: Tämän jälkeen häntä kohtaan nousi ajoittain leimahtavia vainoja ja syytöksiä, mutta nuo vainot vain lisäsivät Ahmadiyya liikkeen kannatusta ja jäsenten lukumäärää. Ja hän sai ilmoituksen: "Sinun viestisi viedään maan ääriin asti". Tuohon aikaan ei vielä ollut Qadianissa muuta yhteyttä kuin lähistöllä kulkenut rautatie. Puuttuivat kaikki tietoliikenne yhteydet. Hän kulki kuitenkin useissa kaupungeissa väitellen islamin paremmuudesta muihin uskontoihin nähden ja kirjoitti elämänsä aikana noin 80 kirjaa urdun, arabian ja persian kielellä. Tunnetuin teos on nimeltä: Barahin-e-Ahmadiyya.


title: Mirza Ghulam Ahmad

text: Vainot leimahtivat aina 200 oppineen allekirjoittamaan fatwaan asti, joka määräsi hänet ja liikkeen kannattajat kuoleman tuomion alaisiksi. Tämä tapahtui siitä syystä, että hän esitti väitteen olevansa: Ei-lakia (pyhää kirjoitusta) tuova profeetta. Islam opettaa itse, että profeetta Muhammed (Jonka olkoon rauha ja Allahin siunaukset) oli profeettojen sinetti, jonka jälkeen ei tule muita profeettoja. Siksi oli liikaa islamin oppineille tuo väite, että M.G. Ahmad oli profeetta.


title: Mirza Ghulam Ahmad

text: Ahmad keskittyi kaikessa opetukseen Koraanin todistamiseen jokaista pilkkua ja tavua myöten totuudeksi ja pyhäksi kirjoitukseksi. Toisin kuin esimerkiksi Mujaddid Ahmad Sirhindi, joka painotti etupäässä šaria-lain pyhyyttä M.G. Ahmad ei puuttunut juurikaan šaria-lakiin.


title: Mirza Ghulam Ahmad

text: Koraani on erehtymätön ja toteutuu varmasti oli tuona aikana tärkeää opettaa. Mikäli Koraani ja Sunna olivat ristiriidassa toistensa kanssa oli ensisijainen auktoriteetti juuri Koraani.


title: Mirza Ghulam Ahmad

text: Käytännön opetuksenaan A. Sirhindi kehotti kehon pitämiseen puhtaana nautintoaineista kuten teestä, mutta M.G. Ahmad painotti puolestaan sydämen puhtautta: "Yritä tulla puhdasydämiseksi ilman vaihtoehtoa. Näin osoittaisit sympatiaa jokaista ihmistä kohtaan. Vartioi käsiäsi, kieltäsi ja ajatuksiasi kaikkia epäpuhtaita kohteita kohtaan. Vältä epäjärjestyksen teitä ja kaikkea petollisuutta. Pelkää Jumalaa ja palvo häntä puhtain sydämin." (kashful Ghita, siv. 8-9). Lisäksi M.G. Ahmad painotti kaikkien luotujen välisen sympatian tärkeyttä. Hän oli profeetta, joka valmisti koko luomakuntaa yksimielisesti; yhdestä sydämestä palvomaan Jumalaa.


title: Mirza Ghulam Ahmad

text: Länsimaissa Jehovan todistajat ovat useissa kohdin opettaneet samoja asioita kuin M.G. Ahmad. Esimerkiksi sen, että Jeesuksen toinen tulemus tapahtuu hengellisesti eikä näkyvänä persoonana.


title: Mirza Ghulam Ahmad

text: Eräs suurimmista merkeistä luonnossa, joka eräiden mukaan osoittaa, että Mahdi nimitys soveltuu käytettäväksi M.G. Ahmadin yhteydessä oli vuonna 1894 tapahtunut kuun- ja auringonpimennys Ramadan kuukautena. On nimittäin olemassa muinainen hadith, joka ennustaa tämän tapahtuman:


title: Mirza Ghulam Ahmad

text:
"Koskien meidän Mahdiamme on olemassa kaksi merkkiä, joita ei ole koskaan ilmaantunut taivaiden ja maan luomisesta lähtien; nimittäin kuu tulee pimenemään Ramadanin ensimmäisenä yönä ja aurinko tulee pimenemään keskipäivällä samassa kuussa Ramadania. Ja nämä merkit eivät ole ilmaantuneet siitä lähtien kun Jumala loi taivaat ja maan".
- Dar Qutni vol. 1, sivu 188


title: Mirza Ghulam Ahmad

text: Aivan täysivoimaisena tuo Hadith ei ehkä toteutunut, mutta oli tarpeeksi vaikuttava silti. Kuu pimeni maaliskuun 21. päivän iltana 1894, joka oli 13. Ramadanin yö ja aurinko pimeni Huhtikuun kuudennen päivänä aamuna, joka oli 28.Ramadanin aamu. Teoksessaan Noorul Haq (Totuuden valo) M.G. Ahmad on ilmaissut oman kantansa asiaan.


title: Mirza Ghulam Ahmad

text: Ahmad kuoli Lahoressa 26.5.1908. Hän teki työtä viimeiseen asti ja oli edellisenä iltana suunnittelemassa: Rauhan Viesti (The Message of Peace) nimistä dokumenttia.


title: I liga

text: I liga on Puolan toiseksi korkein sarjataso jalkapallossa. Kaksi parasta joukkuetta nousee suoraan pääsarjaan Ekstraklasaan. Kolme viimeistä putoaa sarjatasoa alemmas II ligaan ja neljänneksi huonoin karsii putoamisesta.


title: Olaf Kjems

text: Olaf Nielsen Kjems (31. toukokuuta 1880 Odder – 11. huhtikuuta 1952 Vester Vedsted) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuekilpailussa.


title: Aksel Sørensen

text: Aksel Sørensen (5. lokakuuta 1891 Vig – 15. toukokuuta 1955 Roskilde) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuekilpailussa.


title: Boguslaw Plich

text: Boguslaw Plich (s. 2. marraskuuta 1959 Łódź) on puolalainen jalkapallovalmentaja ja entinen jalkapalloilija. Hän toimii tällä hetkellä Naisten Liigassa pelaavan NiceFutiksen päävalmentajana.


title: Boguslaw Plich

text: Plich pelasi urallaan yhteensä 47 ottelua Puolan pääsarjassa Legia Varsovan ja Zaglebie Sosnowiecin joukkueissa. Suomeen hän siirtyi 1989 ja edusti neljän kauden ajan Rauman Palloa.


title: Boguslaw Plich

text: Plich palasi Raumalle vuonna 1999 ja on sen jälkeen toiminut juniorivalmennuksen parissa sekä muun muassa Pallo-Iirojen päävalmentajana kaudella 2002. Vuonna 2013 Plich aloitti FC Rauman naisten joukkueen valmennusryhmässä, kunnes hänet valittiin kesäkuun alussa NiceFutiksen päävalmentajaksi Sami Rintasen tilalle.


title: Konepaja E. Virtanen

text: Konepaja E. Virtanen on Jokioisissa sijaitseva, vuonna 1969 Eino Virtasen perustama konepaja, joka valmistaa muun muassa särmäyspuristimia ja levyleikkureita. Yhtiön liikevaihto on noin kolme miljoonaa euroa.


title: Rosseti

text: Rosseti () tai Rossijskije seti () on venäläinen valtioenemmistöinen sähköenergia-alan konserni, joka on tunnettu erityisesti miltei maanlaajuisesta, maailman suurimmasta sähkönsiirtoverkostaan.


title: Rosseti

text: Yhtiö sai alkunsa vuonna 2007, kun Venäjän energia-alaa (RAO JeES Rossii) yhtiöitettiin edelleen alueellisesti ja toiminnallisesti erillisiin yhtiöihin. Yhtiö oli aluksi nimeltään Holding MRSK. Tämän alueiden välisiä ja alueellisia jakeluverkkoja hoitaneen energiakonsernin nimi muutettiin Venäjän presidentti Putinin antamalla asetuksella marraskuussa 2012, minkä nimenmuutoksen yhtiökokous vahvisti maaliskuussa 2013.